Συναρπαστικές μάχες αναμένονται στο 42ο Η&Κ ΑΕΒΕ Ράλλυ Κρήτης - Μηχανοκίνητα - Νέα Κρήτη\nΤώρα διαβάζετε: Συναρπαστικές μάχες αναμένονται στο 42ο Η&Κ ΑΕΒΕ Ράλλυ Κρήτης\nΤι λένε Μιχάλης Πουλάκης και Μιχάλης Ανταλουδάκης για τον αγώνα που θα γίνει χωρίς την παρουσία κόσμου...\nΑντίστροφα μετράει ο χρόνος για την διεξαγωγή του 42ου Η&Κ ΑΕΒΕ Ράλλυ Κρήτης που θα διεξαχθεί το προσεχές Σαββατοκύριακο. Ο αγώνας που εντάσσεται στον 3ο γύρο του Πανελλήνιου Πρωταθλήματος Ράλλυ Ασφάλτου, φέτος είναι εναρμονισμένος στις ιδιαίτερες συνθήκες λόγω του κορωνοϊού ωστόσο έχει αυξημένο αγωνιστικό ενδιαφέρον αφού λαμβάνουν μέρος οι κορυφαίοι οδηγοί της Κρήτης και όχι μόνο με κάποιους εξ΄αυτών να συμμετέχουν με νέα αυτοκίνητα!\n«Όλα είναι έτοιμα! Κάτω από ιδιαίτερα αντίξοες συνθήκες καταφέραμε να διοργανώσουμε έναν αγώνα που μάζεψε 22 συμμετοχές. Άθλος για τα δεδομένα της εποχής!», τονίζει ο πρόεδρος του Αθλητικού Ομίλου Κρήτης Μιχάλης Πουλάκης και συνεχίζει: «Ο συναγωνισμός θα είναι αρκετός καθώς υπάρχουν και νέες εμφανίσεις αυτοκινήτων. Θα λάβουν μέρος οδηγοί που έλειψαν αρκετά χρόνια από τους αγώνες και γενικά περιμένουμε δυνατές μάχες στα βουνά».\nΥψηλό αγωνιστικό επίπεδο αναμένει και ο οδηγός αγώνων Μιχάλης Ανταλουδάκης: «Το Ράλλυ Κρήτης είναι από τους καλύτερους αγώνες οργανωτικά στο Πανελλήνιο Πρωτάθλημα χάρη και στα παιδιά του ΑΟΚ. Πιστεύουμε ότι και φέτος θα έχουμε έναν καλό αγώνα. Αναμένεται έντονος συναγωνισμός σε όλες τις κατηγορίες ενώ έχουμε και καινούργια αυτοκίνητα. Οι οδηγοί της Κρήτης είναι από τους πιο δυνατούς όμως προγνωστικά δεν μπορούν να γίνουν…»\nΤο φετινό Ράλλυ Κρήτης περιλαμβάνει δύο ειδικές διαδρομές, επαναλαμβανόμενες τρεις φορές, συνολικής απόστασης 61,2 χιλιομέτρων. Για το Σάββατο, από τις 13:00 έως τις 16:00, έχει προγραμματιστεί ο διοικητικός και τεχνικός έλεγχος στις εγκαταστάσεις του μεγάλου χορηγού του αγώνα, την Η&Κ ΑΕΒΕ, επί της Μιλτιάδη Καράτζη, στη Βιομηχανική . Η εκκίνηση του αγώνα θα δοθεί το πρωί της Κυριακής, στις 10:00, από τον χώρο του Service Park, στη Βάση, στις Γούρνες ενώ στη συνέχεια οι αγωνιζόμενοι θα κινηθούν προς τις ειδικές διαδρομές του αγώνα, που είναι Ποταμιές-Ασκοί και Καστέλι-Καλό Χωριό. Ο αγώνας θα ολοκληρωθεί το απόγευμα της ίδιας μέρας στις 15:32, με τα αγωνιστικά να τερματίζουν στον χώρο του Service Park, εντός της πρώην αμερικανικής Βάσης. Λόγω των ιδιαίτερων συνθηκών εκτός του ότι δεν επιτρέπεται η παρουσία κόσμου στις ειδικές διαδρομές δεν θα πραγματοποιηθεί κανένα event στην Πλατεία Ελευθερίας, όπως τα προηγούμενα χρόνια.\n«Δυστυχώς ακολουθώντας τα πρωτόκολλα του ΕΟΔΥ, δεν θα υπάρχουν θεατές στις ειδικές διαδρομές, απαγορεύονται. Είναι πρωτόγνωρο αλλά δεν επιτρέπεται. Ούτε στο service, ούτε στις ειδικές, ούτε στον τερματισμό», επισημαίνει ο Μιχάλης Πουλάκης που ευχαριστεί τους υποστηρικτές και αυτής της διοργάνωσης. «Ευχαριστούμε πολύ, τον μεγάλο χορηγό του αγώνα, την Η&Κ ΑΕΒΕ, την Περιφέρεια Κρήτης που είναι και συνδιοργανωτής, τον ΔΟΠΑΦΜΑΗ, την Πυροσβεστική Υπηρεσία, του Σαμαρείτες του Ερυθρού Σταυρού, τους Δήμους Χερσονήσου και Μινώα Πεδιάδας,το συμβούλιο του ΑΟΚ για την αμέριστη βοήθεια για να βγει ο αγώνας και βέβαια τον Όμιλο της Kρήτη TV που είναι πάντα δίπλα μας».


StartWMS - StartApp\nΑρχική > StartWMS\nΤο Start WMS αποτελεί μια νέα και πλέον σύγχρονη λύση για την Διαχείριση της Εφοδιαστικής Αλυσίδας. Προσφέρει τη δυνατότητα σε κάθε επιχείρηση να μειώσει το κόστος και να διαχειρίζεται αποτελεσματικά τους πόρους των αποθηκών της καθώς και να παρέχει στην διοίκηση την απαιτούμενη πληροφόρηση και αξιοποίηση των δεδομένων της αποθήκης.\nΤο Start WMS είναι μια ολοκληρωμένη λύση που καλύπτει πλήρως τις ανάγκες για την οργάνωση και διαχείριση της αποθήκης, των εμπορευμάτων και των Ά Υλών.\nΠρόκειται για ένα σύστημα, πλήρως προσαρμοσμένο στις ιδιαίτερες απαιτήσεις λειτουργίας κάθε επιχείρησης, για την ορθή καταγραφή των προμηθειών, των προϊόντων, των απογραφών, των αποθεμάτων και του ελέγχου του κόστους.\nΠαρέχει πληροφόρηση για τα στοιχεία της αποθήκης, σε πραγματικό χρόνο, επιτρέποντας τον άμεσο και αποτελεσματικό έλεγχο. Το Start WMS αποτελεί την ιδανική λύση για επιχειρήσεις που διαθέτουν Soft1ERP καθώς είναι ανεπτυγμένο στην τεχνολογική πλατφόρμα της SoftOne.\nΜοναδικά Οφέλη για Εσάς\nΑυξήστε την παραγωγικότητα των εργαζομένων με ταχύτερη και «εξυπνότερη» διαχείριση των εμπορευμάτων εντός της αποθήκης.\nΕξοικονομήστε πολύτιμο χρόνο και βελτιστοποιήστε τις διαδικασίες προμηθειών, μέσω του αυτοματοποιημένου μηχανισμού δημιουργίας, λήψης και διαχείρισης παραγγελιών αγορών.\nΠαρακολουθήστε τις αναλώσεις με χρήση πρότυπων προδιαγραφών ακόμα και ανά τμήμα και ελέγξτε τις, σε σύγκριση με τις φυσικές απογραφές.\nΤαχύτερη ροή εργασιών της αποθήκης.\nΑπρόσκοπτη λειτουργία της αποθήκης ακόμα και σε περιόδους μεγάλης αιχμής.\nReporting: Πληθώρα αναφορών που βασίζονται στα δεδομένα του Start WMS και του ERP για αποτελεσματικό διαχειριστικό και οικονομικό έλεγχο προς τη διοίκηση.\nΑυτοματοποιήστε τη διαδικασία διαχείρισης των αποθεμάτων και απογραφών των αποθηκών καθώς και των λοιπών σημείων διάθεσης με τη χρήση PdA’s.\nΕνδοδιακινήσεις μεταξύ της κεντρικής αποθήκης και των αποθηκών των τμημάτων.\nΜείωση λαθών κατά τη συλλογή.\nΑύξηση ασφάλειας των εργαζομένων.


Νέα του Μεραμπέλλου: Γιώργος Φθενάκης: "ΟΜΟΦΩΝΑ ΑΘΩΟΣ ΣΤΟ ΠΕΙΘΑΡΧΙΚΟ"\nΗ δικαιοσύνη έπραξε το καθήκον της.\nΕλπίζω απο δω και στο εξής να σταματήσουν "κάποιοι" να προσπαθούν να κάνουν το άσπρο μαύρο για να "τσαλακώσουν" την εικόνα μου στα μάτια των συμπολιτών μου και να σεβαστούν τις αποφάσεις της δικαιοσύνης.\nΓια την ιστορία της υπόθεσης, αρχικά με διέσυραν στο μπλοκ της αντιπολίτευσης όπου έγραφαν απίστευτα πράγματα και με ...δίκαζαν μέσω απαράδεκτων και χυδαίων μηνυμάτων ...αγνώστων χρηστών. Στη συνέχεια προχώρησαν σε καταγγελίες εναντίον μου, τις οποίες έστειλαν στον Γενικό Γραμματέα της Αποκεντρωμένης Διοίκησης Κρήτης ακόμη και στον Έλληνα Πρωθυπουργό Αντώνη Σαμαρά!!!\nΣτη πορεία διαπίστωσαν ότι οι προσπάθειες τους έπεφταν στο απόλυτο κενό αφού οι αρμόδιοι δεν τους έδιναν σημασία καθώς φρόντισαν να ενημερωθούν για τις ...προσωπικότητες τους και τον ...ύποπτο αντιπολιτευτικό τους ρόλο και αποφάσισαν να ξαναστείλουν επιστολή προς τον Πρωθυπουργό, υποστηρίζοντας ψευδώς ότι εξυπηρετώ συμφέροντα του ΣΥΡΙΖΑ!!!\nΜάλιστα, στην ίδια επιστολή άφηναν αιχμές για τη στάση του Γενικού Γραμματέα της Αποκεντρωμένης Διοίκησης Κρήτης κ. Γιώργου Δεικτάκη επειδή δεν απαντούσε στις καταγγελίες τους.\nΝτροπή τους, δεν μπορώ να πω κάτι άλλο.\nΣτο τέλος με "έσυραν" στο Πειθαρχικό όπου και δικαιώθηκα με ομόφωνη απόφαση.\nΌποτε αντικρίζω το πανέμορφο και γαλήνιο ηλιοβασίλεμα στο γραφικό μας Σίσι θα σκέφτομαι αυτές τις στιγμές δικαίωσης μου, από τις αχτίδες της δικαιοσύνης οι οποίες αποτελούν συγχρόνως "ασπίδες" σε προσπάθειες κατασυκοφάντησης και φίμωσης μου.\nΔυστυχώς, το ηλιοβασίλεμα δεν μπορούν να το απολαύσουν "κάποιοι" που δεν αγαπούν τον τόπο τους και τον εαυτό τους. Δεν ειναι μόνο θέμα ρομαντισμού....\nΗ αλήθεια, το ήθος και η αξιοπρέπεια μου δεν μπορεί να επισκιαστεί από τίποτα και από κανέναν λασπολόγο που φοβάται μάλλον τη δικιά του σκιά ζωής, όταν περπατάει οποιαδήποτε ώρα της μέρας στη περιοχή μας και με τη σκοτεινή σκέψη με ποιο τρόπο να ...βλάψει συνειδήσεις.\nΠραγματικά, λυπάμαι που υπάρχουν ανάμεσα μας άνθρωποι που επιδιώκουν να μειώσουν αξίες "καλλιεργώντας" παράλληλα κλίμα διχόνοιας στην ευρύτερη περιοχή, για λόγους πολιτικών και όχι μόνο σκοπιμοτήτων. Κατά τα άλλα, θέλουν να ...εκπροσωπήσουν την τοπική μας κοινωνία.\nΕυτυχώς, οι δημότες βλέπουν και ακούν ποιοί ενώνουν, θέλοντας το κοινό καλό και ποιοί διχάζουν με ψέματα για το δήθεν κοινό καλό!!!\nΟι ύβρεις και οι συκοφαντίες φαίνεται ότι κυλούν στο αίμα τους και "γιγαντώνουν" το μίσος στη ψυχή τους για πρόσωπα και θεσμούς.\nΧαρακτηριστικό παράδειγμα αποτελεί η απαράδεκτη συμπεριφορά πρώην τοπικού άρχοντα ο οποίος μίλησε χυδαία στον Δήμαρχο Αγίου Νικολάου ο οποίος παρέστη στη πρόσφατη συνεδρίαση του τοπικού συμβουλίου Βραχασίου για τις ανάγκες ενημέρωσης.\nΤέτοιες συμπεριφορές δεν αρμόζουν στο Βραχάσι και είναι μακριά από τη φιλοσοφία, την ιστορία και το όραμα μας. Ζητώ συγνώμη από τον Δήμαρχο κ. Δημήτρη Κουνενάκη για τις εικόνες που αντίκρισε και ελπίζω να μην επαναληφθούν.\nΌταν αποφασίσουν κάποιοι να κοιταχθούν στον καθρέπτη, ελπίζω να καταλάβουν ότι δεν τους φταίνε οι γύρω τους αλλά ο κακός τους εαυτός.\nΑντί να ζητήσουν τη βοήθεια π.χ. ειδικών γιατρών, αναζητούν όπως όλα δείχνουν ...γιατρειά μέσω της αντιπολιτευτικής τακτικής και της εκτόξευσης "άστοχων" βολών και απειλών.\nΔεν μπορώ να σχολιάσω περαιτέρω γιατί ορισμένοι "αποτυχημένοι" ...αγκαλιάζονται από πολιτικές παρατάξεις διότι η απάντηση είναι εύκολη καθώς το "σύνδρομο" της σκιάς φαίνεται ότι ταλαιπωρεί αρκετούς όσο πλησιάζουμε προς τις αυτοδιοικητικές εκλογές.\nΠρόεδρος Τοπικού Συμβουλίου Βραχασίου\nΦθενάκης Γιωργος 3 Φεβρουαρίου 2014 - 8:46 μ.μ.\nΓια να μάθει ο κόσμος την αξιοπιστία και τη σοβαρότητα που διαθέτουν αυτοί που χειρίζονται το ιστολόγιο της αντιπολίτευσης . Ηταν όλο το τρίο εκει αλλα έμειναν με τους φακέλους στη μασχαλη\nΔε πειράζει , την άλλη φορα φροντίσετε να κατασκευάσετε κάτι ποιο πειστικό .


Ο Πρίγκιπας Χάρι σνόμπαρε τον Τραμπ μετά την προσβολή στη Μέγκαν!\nNewsIT Κοσμος Ο Πριγκιπας Χαρι σνομπαρε τον Τραμπ μετα την προσβολη στη Μεγκαν!\nΟύτε μια φορά δεν βρέθηκε δίπλα στον Ντόναλντ Τραμπ ο Πρίγκιπας Χάρι. Του το κράτησε “μανιάτικο” μετά την προσβολή που έκανε στην σύζυγό του Μέγκαν την οποία ο Τραμπ αποκάλεσε “δύστροπη”.\nΗ αλήθεια είναι ότι κατά την διάρκεια της ξενάγησης που έκανε το απόγευμα της Δευτέρας η Βασίλισσα Ελισάβετ στον Ντόναλντ Τραμπ ο Πρίγκιπας Χάρι ήρθε σε δύσκολη θέση αφού βρέθηκε στον ίδιο χώρο με τον άνθρωπο που έβρισε την γυναίκα του. Ο Χάρι έκανε ό,τι μπορούσε για να αποφύγει τον Τραμπ καθώς βρέθηκαν στον ίδιο χώρο μέσα στο Μπάκινγχαμ.\nΤην ώρα που ο Ντόναλντ και η Μελάνια έβλεπαν τα εκθέματα, ο Χάρι στεκόταν όσο πιο μακριά μπορούσε και έπιασε κουβέντα με την κόρη του Τραμπ, Ιβάνκα.\nΗ έκφραση στο πρόσωπό του έδειχνε την ενόχλησή του. Ο Τραμπ, αποκάλεσε την Μέγκαν Μαρκλ “δύστροπη” απαντώντας σε όσα είχε πει εκείνη το 2016 όταν τον είχε κατηγορήσει ότι διχάζει και ότι είναι μισογύνης. Ο Χάρι συνέφαγε με τον Τραμπ το μεσημέρι και αλλά δεν παρέστη στο επίσημο δείπνο που παρέθεσε η Βασίλισσα προς τιμήν του.\nΜΕΓΚΑΝ ΜΑΡΚΛΝΤΟΝΑΛΝΤ ΤΡΑΜΠΠΡΙΓΚΙΠΑΣ ΧΑΡΙΧΑΡΙ


SerreSport: Ελλάδα Κ21 - Τουρκία Κ21 2-1\nΕλλάδα Κ21 - Τουρκία Κ21 2-1\nΜε εννέα παίκτες στο γήπεδο από το 25' και πίσω στο σκορ από το 11', η Εθνική Ελπίδων επικράτησε με 2-1 της Τουρκίας στην Κατερίνη μπροστά σε 4000 κόσμο που παραληρούσε στις κερκίδες!\nΚανείς δεν θα μπορούσε να πιστέψει την εξέλιξη που θα είχε η αναμέτρηση ανάμεσα στις Ελπίδες της Ελλάδας και της Τουρκίας, όταν στο 25' η Εθνική μας έμεινε με 9 παίκτες στον αγωνιστικό χώρο και ενώ βρισκόταν πίσω στο σκορ με 0-1 από το 11'.\nΤο ξεκίνημα ήταν ιδανικό για τους φιλοξενούμενους και εφιαλτικό για τους παίκτες της ελληνικής ομάδας. Μόλις στο 9ο λεπτό ο Πορτογάλος διαιτητής Σοάρες Ντίας υπέδειξε της εσχάτη των ποινών υπέρ της Τουρκίας και απέβαλλε με κόκκινη κάρτα τον Τριανταφυλλόπουλο, σε μια διεκδίκηση της μπάλας με τον Τσαγκιράν όπου ουσιαστικά δεν υπήρξε επαφή.\nΟ Μπάσαν ευστόχησε από τα 11 βήματα και άνοιξε το σκορ για την Τουρκία. Νέο πλήγμα για την Ελλάδα στο 25', όταν ο Κίτσιου μάρκαρε αντιαθλητικά τον Ερντογάν και αντίκρισε την κόκκινη κάρτα με αποτέλεσμα οι διεθνείς μας να μείνουν με δύο παίκτες λιγότερους στο ματς.\nΣτο 29' ο Καρέλης με προβολή μετά από σέντρα του Μαυρία έστειλε την μπάλα στο δεξί δοκάρι της εστίας των φιλοξενούμενων, χάνοντας την ευκαιρία να ισοφαρίσει για την Ελλάδα.\nΟι Τούρκοι στην επανάληψη προσπάθησαν αλλά δεν βρήκαν τον τρόπο να διασπάσουν την ηρωική ελληνική άμυνα, ενώ οι Έλληνες διεθνείς επιχείρησαν να απειλήσουν με στημένες φάσεις ή μακρινές μπαλιές στον Καρέλη.\nΤο ΔΑΚ Κατερίνης πήρε "φωτιά" στο 62', όταν μετά από συνεργασία Μαυρία και Καρέλη, ο δεύτερος με εκπληκτικό σουτ εκτός περιοχής ισοφάρισε σε 1-1 για την Ελλάδα.\nΟι διεθνείς μας συνέχισαν να μάχονται με αυτοθυσία και σθένος, κρατώντας μακριά από την περιοχή τους τους Τούρκους. Στο 83' ο Ερντογάν σούταρε ανενόχλητος άουτ και ο τεράστιος άθλος της Ελλάδας ολοκληρώθηκε στο 89', όταν ο Λυκογιάννης έδωσε την ασίστ στον Μπουχαλάκη που πλάσαρε για το 2-1 μέσα σε έξαλλα πανηγύρια!\nΠλέον οι Ελπίδες απέκτησαν προβάδισμα για την πρόκριση στα μπαράζ του Ευρωπαϊκού Πρωταθλήματος 2013/15, με φόντο την συμμετοχή τους στην τελική φάση της διοργάνωσης.\nΕλλάδα (Κώστας Τσάνας): Διούδης, Κούρος, Τριανταφυλλόπουλος, Κίτσιου, Μπάλλας, Λαγός, Κολοβός (66' Μπουχαλάκης), Κουρμπέλης, Μαυρίας (76' Βέλλιος), Καρέλης, Γιαννιώτας (46' Λυκογιάννης).\nΤουρκία (Αμπντουλάχ Ερκάν): Εζέρ, Μπερμπέρ (60' Τσιφτσί), Τσαλίκ, Ερντογάν, Τσορεκτσί, Αϊχάν, Ουτσάν (70' Ντεμιρτσί), Μπασάν, Καρά (77' Ουνάλ), Τσαγιράν, Εζιακούπ.\nΓήπεδο: ΔΑΚ Κατερίνης\nΚαιρός: Σποραδικές βροχές\nΔιαιτητής: Σοάρες Ντίας (Πορτογαλία)\nΚίτρινες κάρτες: Καρέλης, Μπάλλας, Μπερμπέρ, Αϊχάν, Τσαγκιράν.\nΚόκκινες κάρτες: 9' Τριανταφυλλόπουλος, 25' Κίτσιου.\nΣκόρερ: 62' Καρέλης, 89' Μπουχαλάκης / 11' Μπάσαν\n1. Πολωνία 15\n3. Σουηδία 10\n4. Τουρκία 10\n5. Μάλτα 7\n*Πολωνία και Μάλτα έχουν παιχνίδι περισσότερο\nστις 3/06/2014 10:39:00 μ.μ.


Έξυπνες Συμβουλές : Οικολογικές συμβουλές για την παραλία\nΠροσπαθούμε να μειώσουμε τον όγκο των απορριμμάτων μας, διαλέγοντας συσκευασίες που μπορούν να ξαναχρησιμοποιηθούν και να ανακυκλωθούν.\nΒάζουμε τα σκουπίδια στους ειδικούς κάδους. Δεν τα πετάμε στη θάλασσα, αλλά ούτε και στους δρόμους ή τους υπονόμους, γιατί είναι πιθανό να καταλήξουν -τελικά- στη θάλασσα. Δεν αφήνουμε σκουπίδια στην παραλία, ακόμα κι αν τα έχουμε μαζέψει σε σακούλα. Ο μόνος που θα περάσει να τα πάρει είναι ο άνεμος.\nΑφού απολαύσουμε το τσιγάρο μας με θέα το απέραντο μπλε, μαζεύουμε τα αποτσίγαρα σε ένα άδειο πακέτο τσιγάρων. Μέχρι να αποσυντεθούν, επηρεάζουν την ποιότητα του νερού και βλάπτουν τα θαλάσσια είδη.\nΖητάμε από τις τοπικές αρχές να τοποθετήσουν κάδους απορριμμάτων στις ακτές και να τους διαχειρίζονται σωστά.\nΑν έχουμε μηχανοκίνητη βάρκα, προσέχουμε να μη χυθούν λάδια και καύσιμα την ώρα του ανεφοδιασμού.\nΤο μέγεθος μετράει. Δεν τρώμε το γόνο των ψαριών, δηλαδή ψάρια που δεν είχαν μια πιθανότητα να αναπαραγάγουν το είδος τους. Όταν αλιεύονται ψάρια που βρίσκονται πριν την ηλικία αναπαραγωγής, η παραγωγή είναι πολύ μικρότερη απ’ ό,τι θα ήταν εάν είχαν την ευκαιρία να αναπαραχθούν.\nΔεν σπάμε τα κλαδιά των δέντρων στην παραλία για να βολευτούμε στη σκιά τους. Σκεφτείτε ότι ένας κέδρος μεγαλώνει μόλις κατά 1 εκ. το χρόνο!\nΑν δούμε κάποιο ζώο που χρήζει βοήθειας, επικοινωνούμε με τις τοπικές αρχές, τη WWF Ελλάς (τηλ.: 210.3314893) ή, αν είναι φώκια, με τη MoM (τηλ.: 210.5222888).


Αμερικάνικη Λογοτεχνία : ΤΑ ΠΑΡΑΔΕΙΣΕΝΙΑ ΟΣΤΑ\nΕΚΔΟΣΕΙΣ ΛΙΒΑΝΗ, 2002, 448 ΣΕΛ. ΜΕΤΑΦΡΑΣΗ ΣΟΦΙΑ ΜΑΡΙΑΤΟΥ\nΣυγγραφέας: SEBOLD ALICE\nΠίσω στο: Αμερικάνικη Λογοτεχνία\nΤΟ ΒΟΥΝΟ ΤΗΣ ΨΥΧΗΣ\nΞΙΝΓΚΓΙΑΝ ΓΚΑΟ ( XINGJIAN GAO )\nΕΚΔΟΣΕΙΣ ΛΙΒΑΝΗ, 1996, 610 ΣΕΛ. ΜΕΤΑΦΡΑΣΗ ΒΙΚΥ ΣΙΔΗΡΟΠΟΥΛΟΥ...\nΕΚΔΟΣΕΙΣ BELL, 1991 μετάφραση: Παναγιώτης Τασιόπουλος\nΓΚΡΗΝ ΓΚΡΑΧΑΜ ( GREENE GRAHAM )\nΕΚΔΟΣΕΙΣ ΑΓΚΥΡΑ, 1998, 160 ΣΕΛ. ΜΕΤΑΦΡΑΣΗ ΔΗΜΗΤΡΑ ΤΣΟΥΚΑΛΑ\nΕΚΔΟΣΕΙΣ ΛΙΒΑΝΗ, 1999, 244 ΣΕΛ. ΜΕΤΑΦΡΑΣΗ ΜΑΡΙΑ ΚΕΚΡΟΠΟΥΛΟΥ\nΑΝΤΟΝΙΟΝΙ ΜΙΚΕΛΑΝΤΖΕΛΟ ( ANTONIONI MICHELANGELO )\nΕΚΔΟΣΕΙΣ ΛΙΒΑΝΗ, 1996, 280 ΣΕΛ. ΜΕΤΑΦΡΑΣΗ ΒΑΝΕΣΣΑ ΛΑΠΠΑ\nΧΙΛΤΟΝ ΤΖΕΗΜΣ ( HILTON JAMES )\nΕΚΔΟΣΕΙΣ ΚΑΡΑΝΙΚΟΛΑΣ-ΤΣΑΚΟΣ, 1969, ΜΕΤΑΦΡΑΣΗ Γ.ΣΑΜΙΟΣ\nΕΚΔΟΣΕΙΣ ΝΕΦΕΛΗ, 2002, ΜΕΤΑΦΡΑΣΗ ΓΙΑΝΝΗΣ ΣΚΑΡΠΕΛΟΣ\nΟ ΠΙΤΕΡ ΠΑΝ ΣΤΑ ΠΟΡΦΥΡΑ\nΜΑΚΟΡΚΡΑΝ ΤΖΕΡΑΛΝΤΙΝ ( MCCAUGHREAN GERALDINE )\nΗ ΕΠΙΣΗΜΗ ΣΥΝΕΧΕΙΑ, ΕΚΔΟΣΕΙΣ ΕΛΛΗΝΙΚΑ ΓΡΑΜΜΑΤΑ, 2006, 334...\nΕΚΔΦΟΣΕΙΣ ΛΙΒΑΝΗΣ "ΤΟ ΚΛΕΙΔΙ", 1996, 414 ΣΕΛ. ΜΕΤΑΦΡΑΣΗ...


Market Beat: Μεγάλωσαν τις πιθανότητες για προσέγγιση των 860 μονάδων οι εξελίξεις διεθνώς | naftemporiki.gr\nMarket Beat: Μεγάλωσαν τις πιθανότητες για προσέγγιση των 860 μονάδων οι εξελίξεις διεθνώς\nΗ ανεξαρτησία της αγοράς έναντι του διεθνούς κλίματος μπορεί να αμφισβητηθεί σήμερα γιατί οι εξελίξεις στην παγκόσμια κεφαλαιαγορά ευνοούν τη διάθεση για επενδυτικό ρίσκο. Τα κριτήρια των επαγγελματιών στις επενδύσεις ανά τον κόσμο, έχουν απομακρυνθεί από τα παραδοσιακά χρηματιστηριακά χαρακτηριστικά. Έχουν να κάνουν, σχεδόν αποκλειστικά, με την νομισματική πολιτική και την επίδραση της πολιτικής γενικά στην οικονομική δραστηριότητα. Οι θεσμικοί εστιάζουν την προσοχή τους στα επιτόκια της Fed, προσδοκώντας χαλάρωση. Ως προς τον εμπορικό πόλεμο, που απειλεί την παγκόσμια ανάπτυξη με επιβράδυνση, οι θεσμικοί άρχισαν ξανά να ελπίζουν.\nΣήμερα οι αγορές παγκόσμια θα κινηθούν ανοδικά αφού από το πρωί ο παγκόσμιος δείκτης χρηματιστηριακών αγορών αυξήθηκε, το δολάριο υποχώρησε και οι αποδόσεις των ομολόγων παγκόσμια υποχώρησαν. Παράλληλα η απόδοση των 10 ετών ΗΠΑ έπεσε κάτω από το 2%, αφούη Ομοσπονδιακή Τράπεζα των ΗΠΑ ένευσε προς πιθανές περικοπές των επιτοκίων αργότερα φέτος. Τα σημάδια ότι η Κίνα και οι Ηνωμένες Πολιτείες επιστρέφουν στο τραπέζι των διαπραγματεύσεων μετά από έξι εβδομάδες άλλαξε επίσης την αίσθηση των επενδυτών έναντι του επενδυτικού κινδύνου.\nΗ ενθυλάκωση κερδών μετά το ράλι του τραπεζικού κλάδου και το διεθνές κλίμα σχηματίζουν το μείγμα εντός του οποίου ανθίζει ή μαραζώνει η διάθεση για ρίσκο τρεις βδομάδες πριν από τις εθνικές εκλογές. Έτσι παρά την αποκλιμάκωση των αποδόσεων στα 10ετή ομόλογα που βρέθηκαν κάτω από το 2,50%, οι θεσμικοί θεώρησαν ότι η τρέχουσα άνοδος είχε ενσωματώσει στις τιμές ακόμα και το αποτέλεσμα των εκλογών της 7ης Ιουλίου.\nΑπό τη Leon Depolas Sec. σημείωσαν χθες το πρωί : «Περαιτέρω αποκλιμάκωση της απόδοσης του 10ετους της Χώρας στο 2,49% (mid ytm), αλλά και νέο ιστορικό χαμηλό για το spread στις 281 μονάδες βάσης (mid ytm), προσέφεραν στήριξη στον ΓΔ. Προς την ίδια κατεύθυνση και ο δείκτης εταιρικών ομολόγων (εξαιρουμένου του Χρηματοπιστωτικού τομέα) της ΤτΕ, ο οποίος βρέθηκε στο 1,32% (mid yield). Υπενθυμίζουμε ότι αυτό δεν αποδίδεται μόνο στην διαφαινόμενη πολιτική αλλαγή, αλλά και στην ανοδική τάση των ομολόγων διεθνώς, λόγω της αντίδρασης των Κεντρικών Τραπεζών. Παραμένουμε θετικοί για τον Αγορά και προσεκτικοί σχετικά με την μεταβλητότητα στον Τραπεζικό δείκτη, ο οποίος έχει καταγράψει διπλάσια κέρδη σε σύγκριση με τον ΓΔ από τις 24 Μαΐου, ενώ έκτοτε κλείνει την ψαλίδα με τον EuroStoxx Banks Price Index, ο οποίος έχασε 2,5% την ίδια περίοδο (ΔΤΡ +32,55%). Το περιβάλλον αναμένεται σίγουρα περισσότερο ευνοϊκό για τον κλάδο, αλλά οι Τράπεζες συνεχίζουν να αποτελούν ένα στοίχημα υψηλού ρίσκου».\nΑπό την Merit Sec εστιάστηκαν στην υπόθεση της ΤΙΤΚ: «Η περίοδος αποδοχής της Δημόσιας Πρότασης, για την περίπτωση του Τιτάνα, διαρκεί από τις 19 Ιουνίου έως τις 17 Ιουλίου 2019 και ώρα 2 μ.μ. (ώρα Ελλάδος). Ως ελάχιστο ποσοστό αποδοχής για την επιτυχή έκβαση της Δημόσιας Πρότασης τίθεται το 75%, το οποίο πρέπει να επιτευχθεί και για τις δύο κατηγορίες των μετοχών Τιτάν (κοινές και προνομιούχες). Υπενθυμίζεται ότι η TITAN Cement International SA υπέβαλε προαιρετική δημόσια πρόταση στις 16 Απριλίου 2019 για την απόκτηση του συνόλου των κοινών και προνομιούχων μετοχών τις οποίες έχει εκδώσει η A.E. Τσιμέντων Τιτάν, έναντι νέων κοινών μετοχών που θα εκδοθούν από την TCI με σχέση ανταλλαγής μία μετοχή TCI για κάθε μία μετοχή Τιτάν».\nΗ δυναμική της δεύτερης συνόδου της εβδομάδας εκπνοής αποδόθηκε στην εφαρμογή του κανόνα «αγόραζε στη φήμη και πούλα στο γεγονός» αναφορικά με την έκδοση ομολόγου από την ΠΕΙΡ. Η Ειρήνη Σακελλάρη σημείωσε: Πάνω από 600 εκατ. ευρώ αποτιμάται η εκδήλωση ενδιαφέροντος για το ομόλογο της Τράπεζας Πειραιώς ΠΕΙΡ-3,15% ενώ η τιμολόγηση του ομολόγου κινείται στην περιοχή του 10% δηλαδή λίγο υψηλότερα στο 10,25%. Aγώνας δρόμου θα δοθεί προκειμένου η τιμολόγηση να πέσει κάτω από το επίπεδο αυτό και η άντληση να διαμορφωθεί στα 300-350 εκατ. ευρώ.\nΗ έκδοση θα διέπεται από το αγγλικό δίκαιο καθώς εκδότης είναι η Piraeus Group Finance PLC, με εγγυητή την Τράπεζα Πειραιώς. Η αξιολόγηση της έκδοσης από Moody’s και S&P αναμένεται να είναι Caa3 και CCC, αντίστοιχα. Αν τυχόν το επιτόκιο υποχωρήσει αισθητά τότε ενδέχεται η έκδοση να ξεπεράσει και το στόχο.\nΣήμερα ο ευρύτερος δείκτης μετοχών της Ασίας-Ειρηνικού της MSCI εκτός της Ιαπωνίας αυξήθηκε κατά 0,88%, ενώ ο Nikkei της Ιαπωνίας κέρδιζε 0,67% στις 7:30 δική μας ώρα.\nΟ MSCI ACWI, ο οποίος ενσωματώνει τις επιδόσεις 49 χρηματιστηριακών αγορών σε ολόκληρο τον κόσμο, κέρδισε 0,3% σήμερα Πέμπτη 20/6. Έχει καλύψει μεγάλο μέρος των ζημιών του κατά 6,7% που σημειώθηκαν μετά την απειλή για επιβολή νέων δασμών για όλες τις εισαγωγές της Κίνας τον περασμένο μήνα από τον Πρόεδρο των ΗΠΑ Donald Trump.\nΚέρδη κατέγραψε η Wall Street μετά την απόφαση της Fed, που άφησε αμετάβλητα τα επιτόκια τον Ιούνιο. Αλλά ο επικεφαλής της Κεντρικής Τράπεζας, Τζέρομ Πάουελ υποστήριξε ότι «θα χρησιμοποιήσουμε τα εργαλεία μας κατάλληλα για να διατηρήσουμε την οικονομική επέκταση... Η Fed είναι έτοιμη να δράσει αν χρειαστεί». Η Wall Street Journal είχε μεταδώσει νωρίτερα ότι η κεντρική τράπεζα των ΗΠΑ είναι αντιμέτωπη με πρωτοφανή πίεση να δράσει, τόσο από την αγορά όσο και από την κυβέρνηση Τραμπ.\nΣτη Wall Street, ο Dow Jones ενισχύθηκε 0,15% ή 38 μονάδες στις 26.504,00 ο S&P σημείωσε άνοδο 0,3% στις 2.926,46 μονάδες και ο Nasdaq κινήθηκε υψηλότερα 0,42% στις 7.987,32 μονάδες.\nΣτον βιομηχανικό δείκτη, τη μεγαλύτερη άνοδο κατέγραψαν οι μετοχές των UnitedHealth (+1,9%) και Walt Disney (+1,2%) ενώ τη μεγαλύτερη πτώση σημείωσαν οι τίτλοι των Dow Inc. (-2,2%) και Boeing (-1,4%).\nΣτην αγορά συναλλάγματος, το δολάριο υποχώρησε 0,4% σε σχέση με το ευρώ στα 1,1231 δολάρια από 1,1193 την προηγούμενη μέρα.\nΣτην αγορά ομολόγων, η απόδοση του αμερικανικού 10ετούς έπιασε χαμηλό αντίστοιχο του Νοεμβρίου 2016.\nΣτις ευρωπαϊκές αγορές, ο δείκτης Stoxx 600 παρέμεινε σχεδόν αμετάβλητος στις 384 μονάδες, ο FTSE 100 στο Λονδίνο σημείωσε πτώση 0,53% στις 7.403 μονάδες, ο DAX 30 στη Φρανκφούρτη κινήθηκε χαμηλότερα 0,19% στις 12.308 μονάδες και ο CAC 40 στο Παρίσι κατέγραψε κέρδη 0,16% στις 5.518 μονάδες.\nΣτα χρηματιστήρια της περιφέρειας του ευρώ, ο δείκτης IBEX της Μαδρίτης κινήθηκε χαμηλότερα 0,1% στις 9.231 μονάδες και ο δείκτης MIB στο Μιλάνο κατέγραψε κέρδη 0,41% στις 21.221 μονάδες. Στην αγορά εμπορευμάτων, η τιμή του πετρελαίου υποχωρούσε 0,4% στα 53,70 δολάρια ανά βαρέλι και η τιμή του χρυσού σημείωνε πτώση 0,2% στα 1.348 δολάρια την ουγκιά.\nΜε κλιμάκωση των πιέσεων ήρθε η αποκλιμάκωση των δεικτών\nΣτη δεύτερη συνεδρίαση της εβδομάδας, οι θεσμικοί κίνησαν τις τιμές των βασικών δεικτών για μικρό διάστημα πάνω από το κλείσιμο της προηγούμενης και μετά τις 11:03 μόνιμα κάτω από τις 853,32 το ανώτερο κλείσιμο στο 2019. Η αρχική υπεροχή της ζήτησης όρισε από τις 10:33 το ανώτερο ημέρας που ήταν οι 856,19 (νέο μέγιστο έτους) από 853,96 μονάδες την Τρίτη. Αμέσως μετά ξεκίνησαν κύματα εντολών πώλησης που τον έφεραν, στις 11:46, ως τις 848 μονάδες. Ακολούθησε μια πλάγια κίνηση του μέσου όρου μεταξύ των 848 και 851 μονάδων που ξεκίνησε μετά τις 11:30 και κράτησε ως τις 15:00. Μετά οι πιέσεις εντάθηκαν και ο ΓΔ απόκτησε έντονα καθοδική κλίση που τον έφερε στις 15:28 στο ελάχιστο μέρας των 841,18 από τις 835,12 μονάδες την προηγούμενη σύνοδο. Μετά από την κυριαρχία των πιέσεων ακολούθησε αντίδραση με την ίδια κατακόρυφη κλίση και στις 15:42 χτύπησε στις 847 μονάδες. Από εκεί στις 16:44 έφθασε στο επίπεδο των 843 μονάδων. Με τη βοήθεια από τις δημοπρασίες ενώ στις 17:00 τον οδήγησαν στις 843,5 από μια επιπλέον ώθηση, διαμορφώθηκε μια υπολογίσιμη πτώση, της τάξης του -1%, αλλά με άνοδο στην προηγούμενη εβδομάδα +3,85%.\nΈγινε σαφές από την κίνηση του πρώτου μέρους, πως η σύνοδος δεν θα έμοιαζε με της προηγούμενης. Καθώς είχαν δυσκολευτεί οι συναλλασσόμενοι να ορίσουν διαστήματα με πλάγια κίνηση σε θετικό πεδίο ενώ εύκολα το πέτυχαν μετά την πρώτη ώρα και ως τις 15:00 σε αρνητικό πεδίο. Αλλά και στο δεύτερο κυριάρχησαν οι πιέσεις, εκτός του διαστήματος από τις 15:27 ως τις 15:42 που αναφέραμε ως ανοδικό, μετά τον ορισμό πυθμένα. Πιθανά δε αυτή η συναινετική ισορροπία επιλέχθηκε από τους συμμετέχοντες για να διαπιστώσουν πώς θα άνοιγαν τα χρηματιστήρια της Νέας Υόρκης τα οποία άνοιξαν με μικρά κέρδη που αποτυπώνουν την στάση αναμονής προ της Fed.\nΤο μικρό ποσοστό ανόδου σε κάποια από τα χρηματιστήρια στην υπόλοιπη Ευρώπη μαζί με την οριακή πτώση σε άλλα, με τις αγορές των ΗΠΑ με αβέβαιη άνοδο, δεν βοήθησε την τάση. Γιατί προφανώς ο ΓΔ κινήθηκε με ώθηση από το φρόνημα των θεσμικών για την ευρωζώνη, αλλά με το κλίμα στην αγορά της Αθήνας να είναι αρκετά νευρικό. Στο δεύτερο μέρος που οδηγεί στις δημοπρασίες, κυριάρχησε η υπεροχή της προσφοράς απέναντι στη ζήτηση και δεν αμφισβητήθηκε η κυριαρχία της στα 20 από τα 25 blue chip.\nΣτις δημοπρασίες, με ενίσχυση της ζήτησης έναντι της προσφοράς, τον έκλεισαν 9,32 μονάδες χαμηλότερα από το προηγούμενο κλείσιμο.\nΤη σύνοδο σφράγισε κατώτερο, σε σχέση με την προηγούμενη μέρα συναλλακτικό ενδιαφέρον, με συναλλαγές σε πακέτα αξίας 4,149 εκατ. ευρώ (για ΜΠΕΛΑ ΕΥΡΩΒ ΕΤΕ και ΟΠΑΠ). Η δε εμφάνιση απωλειών σε 4 από τα 4 Τραπεζικά blue chip, δεν είχε σχέση με την δυναμική στα ελληνικά ομόλογα αναφοράς, που εμφάνισαν μικρότερη διακύμανση της απόδοσης (5 από 22 μονάδες) και με μεταβολή 3 μονάδων βάσης, η απόδοση από το 2,51% κατέληξε στο 2,48%.\nΤο κλείσιμο του ΓΔ στις 853,32 μονάδες, ήταν 2,82 μονάδες πάνω από το ελάχιστο του και 12,19 κάτω από το ανώτερο της ημερήσιας διακύμανσής του. Ήταν σύνοδος με μεγαλύτερο (15,01 από 11,92 μονάδες) εύρος διακύμανσης και το αποτέλεσμα της ήταν πτωτικό για την κεφαλαιοποίηση του ΧΑ, που κατέληξε στα 57,632 από 58,108 από δις ευρώ.\nΕπηρέασαν αρνητικά οι μεταβολές για τις Τράπεζες (-2,24% από -0,37%), αφού οι επενδυτές έκλεισαν την ΑΛΦΑ στο -1,81% από -0,60%, την ΕΤΕ στο -4,31% από 0,00%, ΕΥΡΩΒ -1,25% από -0,71% και την ΠΕΙΡ στο -3,15% από -0,25%. Οι μετοχές του FTSEM αντιμετωπίστηκαν πολύ καλύτερα από τα blue chip με μεταβολή +0,50% από +2,55%.\nΗ στατιστική εικόνα των blue chip επιδεινώθηκε όπως προκύπτει από το πλήθος των ανοδικών (4 από 12) blue chip έναντι των καθοδικών (20 από 9) και ένα την ΑΔΜΗΕ στα αμετάβλητα. Στο ΧΑ ο ΓΔ οδηγήθηκε χαμηλότερα -1,09% και έφθασε στις 844,00 από 853,32 μονάδες και ο 25άρης έκλεισε στις 2144,00 από 2167,70 με μεταβολή -1,09%. Οι δημοπρασίες άλλαξαν ελαφρά την τιμή για τον ΓΔ και τον 25άρη, με το κλείσιμο πιο κοντά στο κατώτερο της ημερήσιας διακύμανσής τους.\nΓια να συμβούν τα παραπάνω ο τζίρος διαμορφώθηκε στα 78,182 από 87,536 εκατ. ευρώ και οι συναλλαγές με πακέτα είχαν αξία 4,149 από 3,242 εκατ. ευρώ. Στις μετοχές του 25άρη, χωρίς να ληφθούν υπόψη τα πακέτα, κατευθύνθηκαν 67,372 από 79,441 εκατ. ευρώ και στου FTSEM 3,980 από 2,733 εκατ. ευρώ. Το πλήθος των ανοδικών ανήλθε σε 48 από 55, των καθοδικών 63 από 51 και 25 από 35 ήταν οι σταθερές.\nΗ ξεκάθαρη πτώση προκάλεσε υποχώρηση στον τζίρο\nΣτην δεύτερη σύνοδο της εβδομάδας οι επενδυτές με νευρικότητα οδήγησαν τον FTSE25 καθοδικά αμέσως μετά την εγγραφή του μέγιστου στις 2168,51 μονάδες στις 10:33. Ενώ το ελάχιστο μέρας τις 2134,99 από 2121,10 από μονάδες την προηγούμενη σύνοδο σημειώθηκε στις 15:28. Στις 17:00 οδηγήθηκε 2141,61 μονάδες και το κλείσιμο μετά τις δημοπρασίες στις 2144,00 από 2167,70 μονάδες, αντιστοιχεί σε μεταβολή -1,09% για τον 25άρη. Ο τζίρος στα παράγωγα έφθασε στα 60,461 από 94,560 εκατ. ευρώ.\nΣτα ΣΜΕ του 25άρη για τη σειρά Ιουνίου, υπήρξε όγκος 1810 από 5353 ΣΜΕ με ανώτερο μέρας τις 2178,00 από 2174,00 μονάδες και κατώτερο τις 2138,00 από 2125,00 με τελευταίες πράξεις στις 2153,00 από 2169,50 μονάδες. Διακινήθηκαν επίσης 2002 από 8562 συμβόλαια λήξης Ιουλίου με ανώτερο μέρας τις 2150,00 από 2135,75 μονάδες και κατώτερο τις 2093,50 από 2075,00 με τελευταίες πράξεις στις 2112,00 από 2134,00 μονάδες. Για τη σειρά Αυγούστου διακινήθηκαν 109 από 233. Οι ανοικτές θέσεις για τη σειρά Ιουνίου έγιναν 4931 από 6117 ΣΜΕ και 11221 από 9863 της επόμενης και 101 από 126 για της σειρά Αυγούστου.\nΣτα δικαιώματα προαίρεσης του ίδιου δείκτη το ενδιαφέρον ήταν χαμηλότερο από της προηγούμενης συνόδου. Στα calls λήξης Ιουνίου ο όγκος ήταν 21 από 18 συμβόλαια για τιμή εξάσκησης τις 1925 τις 2100 και 2150 μονάδες. Για την επόμενη σειρά διακινήθηκαν 166 από 190 συμβόλαια για τιμές εξάσκησης από τις 2100 ως και 2150 μονάδες. Στα δικαιώματα πώλησης λήξης Ιουνίου ο όγκος ήταν 13 από 79 συμβόλαια για τιμές εξάσκησης από τις 2150 ως τις 2200 μονάδες. Για την επόμενη σειρά λήξης Ιουλίου διακινήθηκαν 75 από 79 συμβόλαια για τιμές εξάσκησης στις 1925 και 2050 ως τις 2100 μονάδες.\nΣτα ΣΜΕ επί μετοχών, λόγω αύξησης τους ενδιαφέροντος για τη σειρά Σεπτεμβρίου, αυξήθηκε ο συνολικός όγκος. Ξεχώρισαν για τους όγκους τους τα ΣΜΕ της ΑΛΦΑ με 16.903 από 18.572 συμβόλαια για τη σειρά Ιουνίου και 13.335 από 15.285 για την επόμενη, της ΕΤΕ με 18.950 από 9.132 και 15.914 από 6.530 λήξης Σεπτεμβρίου, της ΕΥΡΩΒ με 11.802 από 8659 και 15.914 από 6597 για την επόμενη, της ΠΕΙΡ έφθασαν τα 12.424 από 6844 και 9.707 από 3802 για την επόμενη σειρά, και της ΜΙΓ τα 33.643 από 10.237 και 34.062 από 9.002 λήξης Σεπτεμβρίου. Το συναλλακτικό ενδιαφέρον στο stock repo αφορούσε στα 17.914 συμβόλαια για ΑΤΤ και 300 για ΕΛΛΑΚΤΩΡ.\nΟ Νικόλας Πετράκης της Whitetip Investments ΑΕΠΕΥ:\n«Ολική επαναφορά στην χθεσινή συνεδρίαση, μετά τις δηλώσεις του προέδρου της ΕΚΤ M. Draghi για περαιτέρω στήριξη της Κεντρικής Τράπεζας, ώστε να επιτευχθούν οι πληθωριστικοί στόχοι στην Ευρωζώνη.\nΗ Αγορά φαίνεται να έχει αποτιμήσει σε μεγάλο βαθμό το αναμενόμενο αποτέλεσμα των εκλογών και πλέον κινείται παράλληλα με τα Διεθνή Χρηματιστήρια. Ο εμπορικός πόλεμος ΗΠΑ – Κίνας, η νομισματική πολιτική των Κεντρικών Τραπεζών και δευτερευόντως, τα ζητήματα “Brexit” και Ιταλίας θα συνεχίσουν να μας απασχολούν το επόμενο διάστημα.\nΑπόρροια των χθεσινών ανακοινώσεων της ΕΚΤ ήταν και η ραγδαία πτώση και στα Ελληνικά ομόλογα, με την απόδοση του 10ετους, πλέον, να διαμορφώνεται στο 2,5%. Αξίζει να υπενθυμίσουμε πως η απόδοση του 10ετους Κυβερνητικού ομολόγου βρισκόταν πριν την ανακοίνωση πρόωρων εκλογών πέριξ του 3,5%, δηλαδή σε λιγότερο από ένα μήνα βρίσκεται 100 μονάδες βάσης χαμηλότερα.\nΗ τεχνική εικόνα του Γενικού Δείκτη δεν έχει διαφοροποιηθεί από την προηγούμενη εβδομάδα, όπου συνεχίζει να παρατηρείται μία συντήρηση δυνάμεων εντός του στενού εύρους τιμών 835 - 855. Η κόπωση στους ταλαντωτές έκανε την εμφάνισή της και στα ημερήσια γραφήματα, με μία επικείμενη διόρθωση να “βλέπει” τις 812 μονάδες, ενώ στην συνέχεια δύναται να εκτονωθεί μέχρι και τις 784 μονάδες του ΓΔ.\nΣτον αντίποδα, σε περίπτωση διατήρησης του ανοδικού momentum, οι 863 μονάδες παραμένουν το πρώτο επίπεδο αντιστάσεων, με τις 895 να αποτελούν την κύρια αντίσταση της Αγοράς σε αυτή τη φάση.\nΔιαγραμματικά, ο δείκτης Τραπεζών παραμένει και αυτός χαμηλότερα της σημαντικής αντίστασης των 800 μονάδων, αδυνατώντας για τρίτη εβδομάδα να την υπερβεί. Σε ενδεχόμενη διόρθωση, το πρώτο “οχυρό” των αγοραστών το εντοπίζουμε στις 735 μονάδες, ενώ χαμηλότερα βρίσκονται ισχυρότερες τασικές στηρίξεις στις 695 και 665 μονάδες. Οι αντιστάσεις του κλαδικού δείκτη παραμένουν οι 850 και 900 μονάδες και για αυτή την εβδομάδα.\nΠαρά την σημερινή πτώση, η Αγορά παραμένει έντονα ανοδική, διατηρώντας τα βραχυπρόθεσμα τεχνικά σημεία για ακόμη μία συνεδρίαση. Μόλις 2μιση εβδομάδες μένουν μέχρι τις εκλογές, με το αποτέλεσμα της αυτοδυναμίας να θεωρείται προεξοφλημένο από την Αγορά, με ότι αυτό συνεπάγεται. Μεγάλη προσοχή απαιτείται από τους Συμμετέχοντες τις επόμενες 12+1 συνεδριάσεις, με τον φόβο επιθετικής κατοχύρωσης κερδών μετεκλογικά να είναι υπαρκτός.\nΟ ευρύτερος δείκτης μετοχών της Ασίας-Ειρηνικού της MSCI εκτός της Ιαπωνίας αυξήθηκε κατά 0,88%, ενώ ο Nikkei της Ιαπωνίας κέρδιζε 0,60% στις 9:00 δική μας ώρα σήμερα. Ο δείκτης της αγοράς στη Σαγκάη είχε μεταβολή +2,02% και ο Χανγκ Σενγκ είχε κέρδη +0,84%.\nΟ δείκτης MSCI ACWI, ο οποίος ενσωματώνει αναγνώσεις 49 χρηματιστηριακών αγορών σε ολόκληρο τον κόσμο, κέρδισε 0,3% σήμερα Πέμπτη 20/6. Έχει καλύψει μεγάλο μέρος των ζημιών του κατά 6,7% που έγιναν μετά την απειλή των νέων δασμών για όλες τις εισαγωγές της Κίνας τον περασμένο μήνα από τον Πρόεδρο των ΗΠΑ Donald Trump.\nΤα σημάδια ότι η Κίνα και οι Ηνωμένες Πολιτείες επιστρέφουν στο τραπέζι των διαπραγματεύσεων, μετά από έξι εβδομάδες που διακόπηκαν. επίσης βελτίωσαν το συναίσθημα κινδύνου.\nΤο ράλι των μετοχών έρχεται ως αποτέλεσμα για το πλήθος ασιατικών κεντρικών τραπεζών που έχουν προγραμματίσει να πραγματοποιήσουν συναντήσεις επί της νομισματικής πολιτικής αργότερα στη μέρα, και αναμένεται να σηματοδοτήσουν κινήσεις προς πιο χαλαρές νομισματικές ρυθμίσεις.\nΗ Τράπεζα της Ιαπωνίας συνέχισε να διατηρεί σταθερή την νομισματική πολιτική, προτιμώντας να μην ξοδέψει τα πυρομαχικά της, αλλά η κερδοσκοπία αυξάνεται, καθώς μπορεί να χαλαρώσει περαιτέρω την εξαιρετικά εύκολη στάση της αργότερα αυτό το έτος.\nΚαθώς η πολιτική της Fed αναστρέφεται, οι κεντρικές τράπεζες σε πολλές άλλες χώρες θα αντιμετωπίσουν πίεση, για να διευκολύνουν με την πολιτική τους, δήλωσε ο Hiroshi Yokotani, της State Street Global Advisors.


Χάντμπολ: Ισόπαλη 27-27 η Εθνική Ανδρών με την Ιταλία\nΠρώτη καταχώρηση: Παρασκευή, 29 Δεκεμβρίου 2017, 16:54\nΙσόπαλη 27-27 έληξε η φιλική αναμέτρηση της Εθνικής χάντμπολ των Ανδρών με το αντίστοιχο συγκρότημα της Ιταλίας, που διεξήχθη την Πέμπτη στην αίθουσα «Γ. Κασιμάτης» του ΟΑΚΑ.\nΗ ελληνική ομάδα ξεκίνησε εντυπωσιακά το ματς και προηγήθηκε 5-0, σταδιακά όμως οι «ατζούρι» ισορρόπησαν το παιχνίδι και το ημίχρονο ολοκληρώθηκε ισόπαλο 14-14. Στο β΄ μέρος οι Ιταλοί προηγήθηκαν 20-16, η Εθνική αντέδρασε και πέρασε μπροστά 27-25, περίπου τρία λεπτά πριν τη λήξη, αλλά στο φινάλε οι φιλοξενούμενοι ισοφάρισαν, ενώ ο Μάλλιος δεν κατάφερε να σκοράρει στην τελευταία ελληνική επίθεση.\nΟι δύο ομάδες θα αναμετρηθούν εκ νέου σήμερα στις 19:30 στο ίδιο γήπεδο.\nΕΛΛΑΔΑ (Νίκος Γραμματικός): Κωστακίδης 3, Μωραΐτης, Μπασμαλής 3, Λαδάκης, Μυλωνάς 4, Μάλλιος 6, Λοΐζος, Κρητικός, Μπουκοβίνας, Ανδρέου, Δομπρής 1, Τζηράς 3, Ιωάννου 1, Δέσπος, Παπαδιονυσίου 3, Αραπακόπουλος 1, Καραμπουρνιώτης, Ζαμπούνης 2, Κοτανίδης\nΙΤΑΛΙΑ (Ρικάρντο Τριλίνι): Ποστόνια, Στάρσεβιτς, Βεντούρι 1, Μαϊόνε 2, Τούρκοβιτς 3, Πιβέτα 3, Ντ’ Αντίνο 1, Έμπνερ, Σαβίνι 1, Φόβιο, Μπουλτζαμίνι 3, Μορέτι 2, Νταπιράν 1, Βόλπι 3, Παρισίνι 1, Σκάταρ 5, Λουτσιάνο 1\nΤελευταία ενημέρωση: Παρασκευή, 29 Δεκεμβρίου 2017, 16:57\nΡολάν Γκαρός: Εύκολα στον 2ο γύρο η Σάκκαρη, 2-0 την Τομλιάνοβιτς\nΝίκησε στην Παμπλόνα η Λεβάντε, 3-1 την Οσασούνα\nΟλυμπιακός: Η αποστολή για τον αγώνα με την Ομόνοια


MicroSD 32GB €2.20 @AliExpress - Προσφορές - Insomnia.gr\nΑρχική Forums Hardware Προσφορές MicroSD 32GB €2.20 @AliExpress\nMicroSD 32GB €2.20 @AliExpress\nΑπό τον teotsi21, 4 Αυγούστου 2019 στο Προσφορές\nΜε 2.20 αξίζουν φουλ αυτές οι καρτουλες. Μην περιμένετε καμία τρελή ταχύτητα, και φυσικά δεν είναι για σημαντικά αρχεία. Για μουσική στο κινητό ή για αντικατάσταση κάποιου παλιού usb stick είναι ταμάμ.\nΕπεξ/σία 4 Αυγούστου 2019 από teotsi21\nΔεν αξίζουν με 4.12€ σε sandisc καλύτερα; πάντως τιμή χωμα\nΠήρα 4ρις θανκς\nΔεν αξιζουν. Η δε θα δουλευουν ,η δε θα δουλευουν για πολυ.\nΕιναι τοσο φθηνες πλεον...\nΑσε που θα κάνει και κανα μισαωρο να τις γεμίσεις.\nΕπίσης πολλές κινεζικες γράφουν 32gb αλλά είναι 2\nΠοπο ξεφτύλα, πήρα 3 έτσι να υπάρχουν\nΠαντως Πριν 3 βδομαδες τις ειχαν πιο φθηνα!\nΕκτός αν κάποιος χρειάζεται πολύ μεγάλη ποσότητα, οπότε ίσως αξίζει να πάρει το ρίσκο, για τους υπόλοιπους νομίζω δεν αξίζει εκεί που έχουν φτάσει οι τιμές των επώνυμων και ετοιμοπαράδοτων.\nΕπεξ/σία 4 Αυγούστου 2019 από zio10\nΕιχα παρει πριν καμια βδομάδα που είχε Ανοιχτεί αντιστοιχο ποστ. Εννοείται βαζεις δεδομενα που και να χαθούν δεν θα χαλάσει ο κόσμος.\n3 ώρες πριν, teotsi21 είπε\nΔεν βρίσκω το προηγουμενο θεμα που ειχε ανοιχτεί, αλλά τοτε ειχα βαλει μια παραγγελία, η οποια έφτασε την Παρασκευή (δεν το πιστευα). Έκανα test πλήρους εγγραφής και αναγνωσης με card reader usb 2.0 και η χωρητικότητα ήταν κανονική (29GB) και οχι fake οπως περιμενα. Απο ταχυτητες εγγραφής ήταν στο 10 και αναγνωσης επαιζε από 19 εως 24. Για τα λεφτά που εδωσα ήταν πολύ ευχαριστη έκπληξη και καπάκι εβαλα αλλες δυο παραγγελία. Για το player του αυτοκινητου και σαβουρομεταφορές αρχείων είναι αψογη. Δε θα ρισκαρα σημαντικα αρχεία αλλά το βαθος χρόνου θα δείξει.\nEdit : Ειχα παρει την 32αρα αδερφακι απο το ιδιο μαγαζι https://www.aliexpress.com/item/32899266394.html\n27 λεπτά πριν, isay είπε\nΠοτε την παρηγγειλες; Εγώ 22 Ιουλίου και ακομα στο δρομο ειναι\nΑκόμη δεν έχω δει σχόλιο για τα 2 ευρώ που δεν κάνει ούτε ένας καφές.\nΔώστε 2.93€ και πάρτε μια Lexar όσοι δεν έχετε θέμα με τα 70 λεπτά διαφορά\nΤο αν ειναι όντως 32αρα θα το διαπιστωσεις οταν πας να τη γεμίσεις που θα βγαζει σφαλμα και όχι απο την χωρητικοτητα που αναφερει.\nΘεωρω και εγω πως για 1 ευρω διαφορα απο μια επωνυμη,δεν αξιζει το κοπο μονο και μονο για τη στιγμη που απλα θα σε κρεμασει η θα νιωσεις ξενερωμενος,ασχετα αν εκανε 2 ευρω.\nΠαντως ειχα αγορασει παλαιοτερα του κιλου και εγω και ποτε δε δουλεψε και ας μου την αντικατεστησε και ποσες φορες.


Τεύχος 488 - Περιοδικό "ΔΙΑΒΑΖΩ"\nΠΕΡΙΟΔΙΚΟ ΔΙΑΒΑΖΩ: Τεύχος 488\n6 (σελ.2) Σχόλια 10(σελ.5) Courier 12(σελ.6) Από μήνα σε μήνα, ΟΛΓΑ ΣΕΛΛΑ 169(σελ.8) Ρεπορτάζ 28(σελ.11) Θερμιδωριανά Οξύτονα, ΑΛΕΞΗΣ ΖΗΡΑΣ 29(σελ.12) Στήλη Άλατος, ΓΙΩΡΓΟΣ ΞΕΝΑΡΙΟΣ 32(σελ.14) Εκτός Γραμμής, ΧΡΗΣΤΟΣ ΚΑΤΣΙΚΑΣ 34(σελ.16) Ως Αναγνώστης, ΚΩΣΤΑΣ ΜΠΟΤΟΠΟΥΛΟΣ 47(σελ.26) ΚΟΝΤΡΑ διάβασμα, ΚΩΣΤΑΣ ΚΑΤΣΟΥΛΑΡΗΣ 50(σελ28) ΧΩΡΙΣ προϋπηρεσία, ΓΙΩΡΓΟΣ ΞΕΝΑΡΙΟΣ 88(σελ.57) Οικονομολογία, ΛΕΩΝΙΔΑΣ ΣΤΕΦΑΝΟΥ 138(σελ95) Διαβάζω θέατρο, ΕΔΕΝΑ ΚΑΡΑΚΟΥΛΗ 140(σελ.97) Κόμικ, Κείμενα: ΛΗΔΑ ΤΣΕΝΕ 142(σελ.98) Ο Περιοδεύων, ΣΠΥΡΟΣ ΚΑΚΟΥΡΙΩΤΗΣ 144(σελ.100) a piacere, ΚΩΣΤΑΣ ΚΑΝΑΒΟΥΡΗΣ\n36(σελ.18) Πρεσβευτές του Παπαδιαμάντη. ΛΑΚΗΣ ΠΡΟΓΚΙΔΗΣ\nΦΑΚΕΛΟΣ: Η ΛΟΓΟΤΕΧΝΙΑ ΣΤΟ ΔΗΜΟΤΙΚΟ\n60(σελ.34) Η θέση της λογοτεχνίας στο δημοτικό σχολείο σύμφωνα με τις απόψεις των δασκάλων: Αναφορά σε μία έρευνα, ΓΙΑΝΝΗΣ Σ. ΠΑΠΑΔΑΤΟΣ – ΔΗΜΗΤΡΗΣ ΠΟΛΙΤΗΣ 66(σελ.39) Λογοτεχνία στην Πρωτοβάθμια Εκπαίδευση: «Ώρα μηδέν», ΑΝΤΑ ΚΑΤΣΙΚΗ – ΓΚΙΒΑΛΟΥ\n52(σελ.29) Θεωρίες συνωμοσίας. ΕΛΕΝΗ KAPPA 54 Ρωσικό Μπούκερ κι άλλα βραβεία. ΔΗΜΗΤΡΗΣ Β. ΤΡΙΑΝΤΑΦΥΛΛΙΔΗΣ 55(σελ.31) Μισό βιβλίο… το χρόνο. MAURIZIO DE ROSA 56(σελ.32) Sex in the city… τώρα και σε λογοτεχνική μορφή. CHRISTOPHER LEES 58(σελ.32) Ανοιχτή πρόσβαση στη γνώση. ΠΑΝΑΓΙΩΤΗΣ ΣΤ. ΑΝΔΡΙΑΝΕΣΗΣ\n40(σελ.20) Υλιέτ Αλίτσκα: Οι «Ζωές των άλλων» στα χωριά από πέτρα. ΣΥΝΕΝΤΕΥΞΗ ΣΤΟΝ ΣΩΚΡΑΤΗ ΚΑΜΠΟΥΡΟΠΟΥΛΟ 44(σελ.24) Μαρίνα Νεμάτ: Εμπειρίες φυλακής μιας 16χρονης στο Ιράν. ΣΥΝΕΝΤΕΥΞΗ ΣΤΟΝ ΑΡΗ ΣΦΑΚΙΑΝΑΚΗ\n135(σελ.94) Βιβλιοπώλης μα και εκδότης. ΝΑΣΟΣ ΧΡΙΣΤΟΓΙΑΝΝΟΠΟΥΛΟΣ\n100(σελ.70) Paul Auster: Επιμέλεια: ΜΑΡΙΑ ΞΥΛΟΥΡΗ 102(σελ.70) Πολ Όστερ: Όσο ονειρεύεσαι, υπάρχει πάντα μια έξοδος. ΜΑΡΙΑ ΞΥΛΟΥΡΗ 106(σελ.74) Ο τρόπος γραφής και οι ταυτότητες. ΜΑΡΙΑ ΞΥΛΟΥΡΗ 111(σελ.78) Ο λάθος αριθμός. ΠΟΛ ΟΣΤΕΡ 113(σελ.80) Γιατί να γράψεις: ΠΟΑ ΟΣΤΕΡ 114(σελ.81) Η υπέροχη αχρηστία της γραφής. ΠΟΛ ΟΣΤΕΡ 117(σελ.83) Ο κινηματογραφιστής Paul Auster. ΜΑΡΙΑ ΞΥΛΟΥΡΗ 118(σελ.84) Ποιητής στη Νέα Υόρκη. 120(σελ.86) Πολ Όστερ: Η μηχανική της πραγματικότητας. ΑΛΕΞΗΣ ΣΤΑΜΑΤΗΣ 122(σελ.88) Βιβλιογραφία. 126(σελ.91) Ένας λογοτεχνικός διάλογος για την τρομοκρατία και τη γραφή.\n143(σελ.99) Του δρόμου…#31. ΩΜΕΓ@


Ελληνογαλλική σχολή Πειραιά “Saint Paul” - ppt κατέβασμα\nΔημοσίευσεEfterpi Nini Τροποποιήθηκε πριν 8 χρόνια\nΠαρουσίαση με θέμα: "Ελληνογαλλική σχολή Πειραιά “Saint Paul”"— Μεταγράφημα παρουσίασης:\n1 Ελληνογαλλική σχολή Πειραιά “Saint Paul”\nΕργασία στο μάθημα της Τεχνολογίας Σχολική χρονιά\n2 Βαγγέλης Σωτήρχος Αλέξανδρος Φούντας\nΒαγγέλης Σωτήρχος Αλέξανδρος Φούντας Γεωργία Σουρμελή Μαρία Φωτάκου\n3 Η εταιρία μας Το τσάι μας είναι κάτι πολύ περισσότερο από ένα απλό ρόφημα. Κάθε γουλιά, αποτελεί μια ξεχωριστή εμπειρία απόλαυσης, που αξίζει να ζούμε πολλές φορές κατά τη διάρκεια της ημέρας, ξεκινώντας από σήμερα… γι’ αυτό το λόγο επιλέξτε «Tea Time» στην καθημερινότητάς γιατί «TEA TIME IS THE BEST TIME!»\n4 ΙΣΤΟΡΙΚΟ Από το 1950 δραστηριοποιείται στο χώρο της Βιομηχανίας τσαγιού η εταιρία «Sourmelis Τea», η οποία εδρεύει στο Πεκίνο. Το 1999, οι τεράστιες φυτείες τσαγιού, πέρασαν στην κατοχή της μοναδικής κληρονόμου της εταιρίας, Γεωργίας Σουρμελή, η οποία προσέλαβε ικανότατα στελέχη, τον Αλέξανδρο Φούντα, τον Βαγγέλη Σωτήρχο και τη Μαρία Φωτάκου που με τις γνώσεις και την εμπειρία τους σε θέματα οργάνωσης και μάρκετιγκ κατόρθωσαν μέσα σε 12 χρόνια να αναδείξουν την «Tea Τime» όπως μετονομάστηκε η βιομηχανία, σε μια από τις πιο παραγωγικές και κερδοφόρες επιχειρήσεις στο χώρο αυτό.\n5 Πρώτες Ύλες Η επιχείρηση μας ανήκει στον πρωτογενή τομέα παραγωγής. Διότι έχουμε δικές μας καλλιέργειες παραγωγής με φυσικά αγαθά ( το τσάι μας). Υπάρχει εξειδικευμένο προσωπικό το οποίο είναι υπεύθυνο για την ποιότητα και την σωστή καλλιέργεια του τσαγιού. Το τσάι μας έρχεται στο φλιτζάνι σας χωρίς συντηρητικά και χωρίς καμία ιδιαίτερη επεξεργασία. Η πρώτη και βασική ύλη της «Tea Time» είναι το μαύρο τσάι το οποίο το παράγουμε σε δικές μας καλλιέργειες. Ακόμα υπάρχουν και συνδυασμοί με πράσινο τσάι. Η «Τea Time» προτείνει νέους και πρωτότυπους συνδυασμούς με μαύρο και πράσινο τσάι! (Μαύρο τσάι): Μήλο & Κανέλα, Κανέλα με Κάρδαμο & γαρίφαλο, κομμάτια από μαύρες σταφίδες, πορτοκάλι και μία νέα γεύση μας που είναι: μαύρο τσάι με ρόδι. (Πράσινο τσάι): Κανέλα, Κεράσι & Παπάγια, Λεμόνι & Βανίλια και μία νέα γεύση πράσινο τσάι με μέντα.\n6 Διάγραμμα οργάνωσης προσωπικού\nΓενικός Διευθυντής Γεωργία Σουρμελή Διευθυντής Ποιοτικού Ελέγχου Μαρία Φωτάκου Διευθυντής Πληροφοριακών Συστημάτων Βαγγέλης Σωτήρχος Διευθυντής Δημοσίων Σχέσεων Διευθυντής Έρευνας Διευθυντής Οικονομικών Αλέξανδρος Φούντας Διευθυντής Σχεδιασμού Προϊόντος Διευθυντής Παραγωγής Διευθυντής Προμηθειών Διευθυντής Μάρκετινγκ\n7 Μαρασμός Τύλιγμα Οξείδωση (ζύμωση) Ξήρανση Συσκευασία Στάδια παραγωγής\n8 1.Μαρασμός Ο στόχος είναι να μειωθεί η υγρασία στα φύλλα του τσαγιού μέχρι 70%Το τσάι απλώνεται σε ένα δίκτυο αυλακιών. Στη συνέχεια, αέρας διαπερνάται ανάμεσα στο τσάι αφαιρώντας την υγρασία με έναν ομοιόμορφο τρόπο. Αυτή η διαδικασία διαρκεί περίπου 12 έως 17 ώρες. Στο τέλος αυτής της περιόδου το φύλλο είναι μαλακό και εύκαμπτο και έτσι θα τυλιχθεί καλά.\n9 2.Τύλιγμα Το τσάι τοποθετείται σε μια τυλιχτική μηχανή, η οποία περιστρέφεται οριζόντια στο κυλιόμενο τραπέζι. Αυτή η πράξη δημιουργεί την στριμμένη κατσαρή όψη των φύλλων τσαγιού. Κατά τη διάρκεια της διαδικασίας του τυλίγματος, τα φύλλα επίσης σπάνε για να είναι ανοικτά, αρχίζοντας την τρίτη επεξεργασία.\n10 3. Οξείδωση ("ζύμωση") Μόλις το τύλιγμα είναι πλήρες, το τσάι είτε τίθεται στις γούρνες είτε απλώνεται σε τραπέζια όπου τα ένζυμα μέσα στα φύλλα του τσαγιού έρχονται σε επαφή με τον αέρα και αρχίζουν να οξειδώνονται. Αυτό δημιουργεί τη γεύση, το χρώμα και τη δύναμη του τσαγιού.\n11 4.Ξήρανση Για να σταματήσει η διαδικασία οξείδωσης, το τσάι περνά μέσα από στεγνωτήρες καυτού αέρα. Αυτό μειώνει τη συνολική περιεκτικότητα σε υγρασία κάτω από περίπου 3% και σταματά τα ένζυμα. Η οξείδωση θα σταματήσει από αυτή τη διαδικασία και τώρα το ξηρό τσάι είναι έτοιμο για να ταξινομηθεί σε κατηγορίες πριν από τη συσκευασία.\n12 5.Συσκευασία Το τσάι συσκευάζεται κανονικά σε μεγάλα ξύλινα κιβώτια και εξάγεται. Όπως η " TEA TIME " πρωτοπορεί ακόμα μια φορά δημιουργώντας μια νέα δικιά της συσκευασία.\n13 Ανάλυση ρόλων\n14 Γεωργία Σουρμελή Γενικός Διευθυντής Διευθυντής Έρευνας\nΟ Γενικός Διευθυντής της <<TEA TIME>> είναι υπεύθυνος για όλους τους υπόλοιπους διευθυντές, και για την γενική καλή λειτουργία της βιομηχανίας. Ο ρόλος του είναι κάπως γενικός, χωρίς να έχει κάποια εξειδίκευση σε κάτι συγκεκριμένο, αλλά έχοντας πιο πολύ τη θέση του συντονιστή. Ελέγχει την κατάσταση του εργοστασίου (π.χ. την ανάπτυξη, τις πωλήσεις, τον τομέα της παραγωγής, την κατάσταση των μηχανημάτων και των πρώτων υλών κ.λπ.), παίρνοντας όλες τις απαραίτητες πληροφορίες από τις αναφορές των άλλων διευθυντών, που πρέπει να παραδίδονται μετά το τέλος της εργάσιμης ημέρας. Διευθυντής Σχεδιασμού Προϊόντος Ο διευθυντής σχεδιασμού προϊόντος καθορίζει και κάθε φορά βελτιώνει της προδιαγραφές που πρέπει να έχει ένα νέο προϊόν. Συντάσσει τον προϋπολογισμό για την παραγωγή ενός ή περισσοτέρων νέων προϊόντων και για τη βελτίωση των ήδη υπαρχόντων. Ακόμα σε συνεργασία με το τμήμα αλλά και με τον διευθυντή έρευνας προσπαθούμε κάθε φορά τα βελτιώσουμε τα αποτελέσματα της <<TEA TIME>>. Διευθυντής Έρευνας Ο διευθυντής μονάδων έρευνας και ανάπτυξης σχεδιάζει, διευθύνει και συντονίζει τις ερευνητικές και αναπτυξιακές δραστηριότητες της επιχείρησης ή του οργανισμού, υπό την καθοδήγηση των διευθυντών και των διευθυνόντων συμβούλων, και σε διαβούλευση με τους διευθυντές άλλων τμημάτων ή ενοτήτων.\n15 Αλέξανδρος Φούντας Διευθυντής Πωλήσεων και Μarketing\nΑλέξανδρος Φούντας Διευθυντής Πωλήσεων και Μarketing Ο διευθυντής πωλήσεων και marketing είναι υπεύθυνος για την προώθηση του προϊόντος στην αγορά και την προσέλκυση πελατών. Πιο συγκεκριμένα είναι υπεύθυνος για την αύξηση των πωλήσεων και την ενημέρωση των πελατών για τα νέα προϊόντα της εταιρίας. Πρώτα όμως πρέπει να προσελκύσει τους πελάτες της, δηλαδή να οργανώσει κάποιες δραστηριότητες με σκοπό την διαφήμιση της εταιρίας και του προϊόντος. Μια ακόμα αρμοδιότητά του είναι να προγραμματίσει συναντήσεις με πελάτες και να ακούσει τις ανάγκες τους, έτσι θα μπορέσει να προτείνει στην εταιρία κάποιες αλλαγές του προϊόντος. Επίσης είναι υπεύθυνος για τη διαφήμιση του προϊόντος και για τη λήψη μέτρων ώστε η εταιρία να ανταποκριθεί στον ανταγωνισμό και να συνεχίζει να διακρίνεται. Οικονομικός Διευθυντής Ο ρόλος του οικονομικού διευθυντή σήμερα έχει έναν ηγετικό ρόλο, συμμετέχοντας στην διαμόρφωση της στρατηγικής της επιχείρησης. Οι σημαντικότερες ικανότητες που πρέπει, μεταξύ άλλων, να διαθέτει για να ανταποκριθεί στον ρόλο του είναι: α) η υψηλού επιπέδου λογιστική παιδεία, β) η στρατηγική σκέψη, γ) η ανάπτυξη σχέσεων συνεργασίας, δ) η διοίκηση του ανθρώπινου δυναμικού, ε) η υψηλή προσωπική ακεραιότητα. Μια σειρά αλλαγών στο εσωτερικό και εξωτερικό περιβάλλον της επιχείρησης όπως οι συγχωνεύσεις και οι εξαγορές επιβάλλουν στον οικονομικό διευθυντή να διευρύνει τον ρόλο που έχει μέσα στην επιχείρηση.\n16 Διευθυντής Ποιοτικού Ελέγχου\nΔιευθυντής Παραγωγής Συντονίζει όλες τις ενέργειες για την παραγωγή των προϊόντων και ελέγχει σαν προϊσταμένη την διευθύντρια σχεδίασης προϊόντων και την διευθύντρια ποιοτικού ελέγχου. Καθήκοντά του είναι τα εξής: Συντονίζει την κατασκευή της μακέτας. Σχεδιάζει το διάγραμμα ροής που απεικονίζει τα διάφορα στάδια παραγωγής των προϊόντων. Διαχειρίζεται τα προβλήματα που παρουσιάζονται κατά την παραγωγή των προϊόντων. Παραγγέλνει στο διευθυντή προμηθειών υλικά και μηχανήματα που απαιτούνται για την παραγωγή. Διευθυντής Ποιοτικού Ελέγχου Είναι υπεύθυνος για τη διασφάλιση της ποιότητας των προϊόντων σε όλες τις φάσεις παραγωγής. Καθήκοντά του είναι: Καθορίζει τις προδιαγραφές των προϊόντων (συνεργάζομαι με τον διευθυντή προώθησης πωλήσεων- μάρκετινγκ και με τον διευθυντή παραγωγής.) Ελέγχει συνεχώς τα στάδια παραγωγής των προϊόντων. Καθορίζει το είδος του ελέγχου της ποιότητας σε κάθε φάση παραγωγής. Mαρία Φωτάκου\n17 Βαγγέλης Σωτήρχος Διευθυντής Πληροφοριακών Συστημάτων\nΟ Διευθυντής Δημοσίων Σχέσεων Οι διευθυντές διαφήμισης και δημοσίων σχέσεων σχεδιάζουν, διευθύνουν και συντονίζουν δραστηριότητες σχετικές με τη διαφήμιση, τις δημόσιες σχέσεις και τη δημόσια πληροφόρηση της επιχείρησης ή του οργανισμού, υπό την καθοδήγηση των διευθυντών και των διευθυνόντων συμβούλων, και σε διαβούλευση με τους διευθυντές άλλων τμημάτων ή ενοτήτων. Διευθυντής Πληροφοριακών Συστημάτων Ο Διευθυντής Πληροφοριακών Συστημάτων διευθύνει το τμήμα της επιχείρησης, που έχει ως αντικείμενο τη σχεδίαση ,την εγκατάσταση και τη συντήρηση του Πληροφοριακού Συστήματος της επιχείρησης. Ο διευθυντής προμηθειών Οι διευθυντές προμηθειών και διανομών σχεδιάζουν, διευθύνουν και συντονίζουν δραστηριότητες σχετικές με τη διανομή και τις προμήθειες της επιχείρησης ή του οργανισμού, υπό την καθοδήγηση των διευθυντών και των διευθυνόντων συμβούλων, και σε διαβούλευση με τους διευθυντές άλλων τμημάτων ή ενοτήτων Βαγγέλης Σωτήρχος\n18 Τέλος … no copyrights reserved\nΚατέβασμα ppt "Ελληνογαλλική σχολή Πειραιά “Saint Paul”"


Μενδώνη: Οι αρχαιότητες δεν έπαθαν την παραμικρή μη αναστρέψιμη απώλεια ή ζημία\n«Ο αρχαιολογικός χώρος των Μυκηνών υπέστη μικρές απώλειες. Το μουσείο δεν κινδύνευσε καθόλου, η Πύλη των Λεόντων, τα πολύ σημαντικά μνημεία του Ταφικού Περιβόλου, τα Κυκλώπεια Τείχη δεν τα άγγιξε η φωτιά. Η φωτιά ξεκίνησε από μια κοντινή χορτολιβαδική έκταση και επειδή υπήρχε ισχυρός αέρας πέρασε μέσα στον αρχαιολογικό χώρο, όπου όμως, ευτυχώς, η αρμόδια Εφορεία Αρχαιοτήτων Αργολίδας είχε κάνει εξαιρετικά συστηματική αποψίλωση, άρα δεν υπήρχε καύσιμη ύλη, δεν υπήρχαν χόρτα. Επομένως η φωτιά δεν μπόρεσε να επεκταθεί περισσότερο», δήλωσε η υπουργός Πολιτισμού και Αθλητισμού, Λίνα Μενδώνη στους δημοσιογράφους, σχετικά με τη χτεσινή πυρκαγιά και τις συνέπειές της στον αρχαιολογικό χώρο των Μυκηνών. Όπως πληροφόρησε, σήμερα το πρωί διενεργήθηκε από την ίδια αυτοψία στον αρχαιολογικό χώρο των Μυκηνών και στη συνέχεια μια διευρυμένη σύσκεψη, με τη συμμετοχή όλων των εμπλεκομένων υπηρεσιακών παραγόντων. Παρόντες στη σύσκεψη ήταν ο διοικητής της Πυροσβεστικής Αργολίδας με τους συνεργάτες του, ο δήμαρχος ‘Αργους-Μυκηνών, ο αντιπεριφερειάρχης Αργολίδας, ο γγ Πολιτισμού του ΥΠΠΟΑ, η έφορος Αρχαιοτήτων Αργολίδας, καθώς και όλοι οι υπηρεσιακοί παράγοντες του υπουργείου Πολιτισμού, που από χτες βρίσκονται στον αρχαιολογικό χώρο.\n«Το πολύ σημαντικό ήταν ότι, καθώς δεν υπήρχε καύσιμη ύλη, δεν αναπτύχθηκαν θερμικά φορτία τέτοια τα οποία θα δημιουργούσαν πρόβλημα στο δομικό υλικό των μνημείων. Αυτά τα οποία ακούστηκαν ότι «κινδύνευσαν οι Μυκήνες να ασβεστοποιηθούν» ή πως οι «Μυκήνες καταστράφηκαν ολοσχερώς» είναι απολύτως αναληθή. Αυτό το οποίο συνέβη είναι να δημιουργηθούν νησίδες καμένων χόρτων -χιλιοστών πάνω από το έδαφος- και εδάφους και φυσικά ο καπνός να έχει μαυρίσει ορισμένους τοίχους από τα μνημεία, ακριβώς επειδή από εκεί πέρασε η φωτιά. Είναι αισθητικό το πρόβλημα και όχι ουσιαστικό. Οι αρχαιότητες δεν έπαθαν την παραμικρή μη αναστρέψιμη απώλεια ή ζημία. Το αισθητικό μέρος το έχει ήδη αναλάβει η αρμόδια ΕΦΑ Αργολίδας από σήμερα. ‘Άλλωστε, απόδειξη ότι ο αρχαιολογικός χώρος δεν υπέστη ζημίες, είναι το γεγονός ότι από σήμερα για κάποιον ο οποίος θα είναι εκεί είναι ανοικτός και σε κάθε περίπτωση και ο αρχαιολογικός χώρος και το μουσείο λειτουργούν κανονικά από αύριο το πρωί», συμπλήρωσε η υπουργός Πολιτισμού, τονίζοντας ότι στις Μυκήνες «λειτούργησε απολύτως η πρόληψη. Η πρόληψη ήταν η εξαιρετικά συστηματική και σχολαστική αποψίλωση του αρχαιολογικού χώρου από την αρμόδια ΕΦΑ που δεν επέτρεψε στη φωτιά να αναπτυχθεί και η έγκαιρη παρέμβαση της Πυροσβεστικής Υπηρεσίας».\nΣε ερώτηση για την πυρασφάλεια του χώρου και αν λειτούργησε κανονικά, η κ. Μενδώνη απάντησε ότι σύστημα πυρασφάλειας υπάρχει στον αρχαιολογικό χώρο. «Υπάρχουν δεξαμενές μεγάλες με δεκάδες τόνους νερού και υπάρχει και το σύστημα τις οποίες τις συνδέει. Δεν χρειάστηκε να λειτουργήσουν διότι αντέδρασε αμέσως η Πυροσβεστική Υπηρεσία. Επομένως η παρέμβαση ήταν πολύ πιο άμεση και πολύ πιο δυναμική και κυρίως επενέβησαν σε πολύ σύντομο χρόνο τα εναέρια μέσα: δύο αεροπλάνα και ένα ελικόπτερο. Οι δεξαμενές ήταν γεμάτες, παραμένουν γεμάτες, απλώς η παρέμβαση των εναέριων μέσων και των πυροσβεστών ήταν άμεση και δεν υπήρξε λόγος ενεργοποίησης του συστήματος των δεξαμενών του αρχαιολογικού χώρου», τόνισε η κ. Μενδώνη.\nΗ ίδια επανέλαβε ότι «απώλειες του μνημειακού αποθέματος δεν υπήρξαν. Το μόνο που μπορεί να πει κανείς ότι συνέβη είναι πως σε 4 τμ τοίχο όπου είχε υπάρξει από τις προηγούμενες δεκαετίες αναστηλωτική παρέμβαση και είχαν χρησιμοποιηθεί εύφλεκτα υλικά, όπως φελιζόλ, τα υλικά αυτά εξαερώθηκαν. Αυτή είναι η πραγματική ζημία στο αναστηλωμένο τμήμα και είναι προφανές ότι τις επόμενες πολύ λίγες μέρες θα αποκατασταθεί απολύτως». Όσο για τα σημεία από τους πλαστικούς σωλήνες που συνδέουν τις δεξαμενές και κάηκαν, η υπουργός διευκρίνισε ότι «αυτό ήταν το πρώτο ζήτημα που συζητήσαμε σε αυτή τη διευρυμένη σύσκεψη και είναι θέμα μιας – δυο ημερών να αποκατασταθεί».\nΣτη σύσκεψη, επίσης, αποφασίστηκε «να ενισχυθεί το σύστημα πυρόσβεσης με κρουνούς υψηλής πίεσης, πράγμα το οποίο προϋποθέτει να γίνει ένα έργο ύδρευσης από το τελευταίο σπίτι του οικισμού μέχρι τον αρχαιολογικό χώρο. Αυτό είναι στην αρμοδιότητα του δήμου, κάναμε τη σχετική συνεννόηση να γίνει το έργο, το οποίο αναλαμβάνει να το χρηματοδοτήσει το ΥΠΠΟΑ προκειμένου να υπάρξει κι αυτή η επιπλέον ενίσχυση. Επίσης, η αρμόδια αντιπεριφέρεια ανέλαβε να καθαρίσει ακόμα περισσότερο τα ρέματα τα οποία υπάρχουν εκατέρωθεν του αρχαιολογικού χώρου», όπως σημείωσε η κ. Μενδώνη.\nΣε ερώτηση σχετικά με τα πεύκα που υπάρχουν στις Μυκήνες, η υπουργός απάντησε ότι η φωτιά δεν έφτασε καθόλου στο συγκεκριμένο αλσύλλιο. «Αυτό το οποίο επίσης είπαμε σήμερα, αλλά είναι αρκετά μεσο-μακροπρόθεσμο, είναι να ξεκινήσει αμέσως μια μελέτη αντικατάστασης των πεύκων μέσα στον αρχαιολογικό χώρο από άλλα φυτά τα οποία είναι αρκετά δύσκολο να καούν. Αλλά αυτό είναι κάτι που θα πάρει χρόνο, γιατί και τα πεύκα να βγουν κάποια στιγμή, για να μην υπάρξει αλλοίωση του τοπίου (καθώς τα μνημεία συνδέονται με συγκεκριμένο φυσικό περιβάλλον), θα πρέπει να μεγαλώσουν τα νέα φυτά για να καλύψουν αυτό το κενό», υπογράμμισε η υπουργός, επισημαίνοντας για άλλη μια φορά την αξία του καθαρισμού των αρχαιολογικών χώρων. «Είναι μια διαδικασία που πρέπει να ξεκινάει από τον Μάρτιο και να επαναλαμβάνεται μέχρι και τον Ιούνιο-Ιούλιο. Ειδικά για τις Μυκήνες, όπως με πληροφόρησε η Έφορος Αρχαιοτήτων, το μόνιμο προσωπικό που είναι στον αρχαιολογικό χώρο ασχολείται συστηματικά με την αποψίλωση και πως τελευταία φορά που ασχολήθηκε με αυτήν ήταν πριν δυο μέρες».\nΜε τον πρόεδρο της...\nΕθνική Πινακοθήκη: Όνειρο που έγινε αληθινό\nΗ Εθνική Πινακοθήκη, με...\nΤο ανακαινισμένο και εκσυγχρονισμένο...\nΟι 3 βασικές αλλαγές που «φέρνει» το νομοσχέδιο του υπουργείου Παιδείας\nΕλάχιστη Βάση Εισαγωγής, αλλαγές...


Ο Κινέζος επικεφαλής Σι Τζινπίνγκ παρουσιάζει σχέδιο για έλεγχο του παγκόσμιου διαδικτύου: Διαρροή εγγράφων\nΟ Κινέζος επικεφαλής Σι Τζινπίνγκ συμμετέχει στην εναρκτήρια τελετή του «Πολιτικού Συμβουλευτικού Συνεδρίου του Κινεζικού Λαού» στο Πεκίνο, 4 Μαρτίου 2021. ( Leo Ramirez/AFP via Getty Images)\nΟ Κινέζος επικεφαλής Σι Τζινπίνγκ προσωπικά διεύθυνε το κομμουνιστικό καθεστώς της χώρας να εστιάσει τις προσπάθειές του στον έλεγχο του παγκόσμιου διαδικτύου, παίρνοντας την θέση των Ηνωμένων Πολιτειών, σύμφωνα με εσωτερικά κυβερνητικά έγγραφα που απέκτησε πρόσφατα η Epoch Times.\nΣε έναν λόγο του τον Ιανουάριο του 2017, ο Σι μίλησε για το πως «η δύναμη ελέγχου του διαδικτύου» είχε γίνει το «νέο σημείο εστίασης του εθνικού στρατηγικού ανταγωνισμού [της Κίνας]», και ονόμασε τις Ηνωμένες Πολιτείες ως «μια αντίπαλη δύναμη» που κλείνει τον δρόμο των φιλοδοξιών του καθεστώτος, σύμφωνα με κυβερνητικό έγγραφο που κατέγραφε το κύριο μήνυμα της ομιλίας.\nΟ τελικός στόχος ήταν το Κινεζικό Κομμουνιστικό Κόμμα (ΚΚΚ) να ελέγξει όλο το περιεχόμενο στο παγκόσμιο διαδίκτυο ώστε το καθεστώς να μπορεί να έχει αυτό που ο Σι περιέγραψε ως «δύναμη λόγου» επί των επικοινωνιών και συζητήσεων στην παγκόσμια σκηνή.\nΟ Σι παρουσίασε ένα όραμα «χρήσης της τεχνολογίας για κυριαρχία στο διαδίκτυο» ώστε να επιτευχθεί πλήρης έλεγχος σε κάθε τμήμα του διαδικτυακού οικοσυστήματος, όπως σε εφαρμογές, περιεχόμενο, ποιότητα, κεφάλαιο, και ανθρώπινο δυναμικό.\nΤα σχόλιά του έγιναν στην τέταρτη συνάντηση ηγεσίας του ανώτατου ελεγκτή του διαδικτύου του καθεστώτος, της Κεντρικής Επιτροπής Θεμάτων Κυβερνοχώρου, στο Πεκίνο, στις 4 Ιανουαρίου 2017. Μια περίληψή τους δόθηκε σε εσωτερικά έγγραφα που εκδόθηκαν από την τοπική κυβέρνηση Λιαονίνγκ, που βρίσκεται στην βορειοανατολική Κίνα.\nΑυτές οι δηλώσεις επιβεβαιώνουν προσπάθειες που είχαν γίνει από το Πεκίνο εντός των λίγων προηγούμενων ετών για προώθηση της δικής του απολυταρχικής εκδοχής του διαδικτύου ως μοντέλου για τον κόσμο.\nΣε μια άλλη ομιλία, που δόθηκε τον Απρίλιο 2016, ο Σι διακήρυξε με αυτοπεποίθηση ότι στην «πάλη» για έλεγχο του διαδικτύου, το ΚΚΚ έχει μετατοπιστεί από την «παθητική άμυνα» σε «επίθεση και άμυνα» ταυτόχρονα, σύμφωνα με ένα εσωτερικό έγγραφο από την κυβέρνηση της πόλης Ανσάν στην επαρχία Λιαονίνγκ.\nΈχοντας επιτυχώς χτίσει τον πιο βαθύ και εξεζητημένο μηχανισμό διαδικτυακής λογοκρισίας και παρακολούθησης του κόσμου, γνωστό ως Μεγάλο Firewall, το ΚΚΚ υπό τον Σι στρέφεται προς τα έξω, προωθώντας ένα κινεζικό διαδίκτυο οι αξίες του οποίου είναι αντίθετες στο ανοιχτό μοντέλο που υποστηρίζει η Δύση. Αντί να δίνει προτεραιότητα στην ελεύθερη ροή πληροφοριών, το σύστημα του ΚΚΚ επικεντρώνεται στο να δίνει στο κράτος την ικανότητα να λογοκρίνει, κατασκοπεύει, και να ελέγχει τα διαδικτυακά δεδομένα.\nΑνταγωνισμός με τις ΗΠΑ\nΟ Κινέζος επικεφαλής αναγνώρισε ότι το καθεστώς είχε μείνει πίσω από τον αντίπαλό του, τις Ηνωμένες Πολιτείες – το κυρίαρχο κράτος στα περισσότερα σχετικά με διαδίκτυο πεδία – σε κρίσιμες περιοχές όπως τεχνολογία, επενδύσεις, και ταλέντο.\nΓια την πραγματοποίηση των φιλοδοξιών του Κόμματος, ο Σι έδωσε έμφαση στην ανάγκη για «διαχείριση των σχέσεων διαδικτύου με τις Ηνωμένες Πολιτείες», ενώ «κάνουμε προετοιμασίες για έναν σκληρό πόλεμο» με την χώρα για τον παγκόσμιο ιστό.\nΑμερικανικές εταιρείες θα πρέπει να χρησιμοποιηθούν από το καθεστώς για να επιτύχει τον σκοπό του, είπε ο Σι, χωρίς να δίνει περαιτέρω λεπτομέρειες για το πως αυτό θα πρέπει να γίνει.\nΈδωσε επίσης εντολή το καθεστώς να αυξήσει την συνεργασία του με την Ευρώπη, με αναπτυσσόμενες χώρες, και με χώρες μέλη του παγκόσμιου σχεδίου υποδομών του Πεκίνου «Ζώνη και Δρόμος» για να διαμορφωθεί μια «στρατηγική εξισορρόπηση» έναντι των Ηνωμένων Πολιτειών.\nΤο Πρόγραμμα Ζώνη και Δρόμος (BRI) είναι ένα μαζικής κλίμακας επενδυτικό πρόγραμμα υποδομών που εκκινήθηκε από το Πεκίνο για να συνδέσει Ευρώπη, Ασία, Αφρική, και Μέση Ανατολή μέσω ενός δικτύου σιδηροδρόμων, θάλασσας, και οδικών συνδέσεων. Το σχέδιο έχει επικριθεί από τις Ηνωμένες Πολιτείες και άλλες δυτικές χώρες ως ένα εργαλείο για το Πεκίνο ώστε να αυξήσει τα πολιτικά και εμπορικά του συμφέροντα στις χώρες μέλη, ενώ φορτώνει αναπτυσσόμενες χώρες με μεγάλα χρέη.\nΤο BRI έχει επίσης πιέσει χώρες να συμμετάσχουν σε προγράμματα «ψηφιακού δρόμου του μεταξιού», που περιλαμβάνουν υποδομές πληροφοριών και επικοινωνιών. Τουλάχιστον 16 χώρες έχουν υπογράψει μνημόνια με το καθεστώς για να δουλέψουν ως μέρος του προγράμματος.\nΟ Σι διέταξε το καθεστώς να εστιαστεί σε τρεις «κρίσιμες» περιοχές στην προσπάθειά του να ελέγξει το παγκόσμιο διαδίκτυο.\nΠρώτον, το Πεκίνο χρειάζεται να μπορεί να «θέσει τους κανόνες» που διέπουν το διεθνές σύστημα. Δεύτερον, θα πρέπει να τοποθετήσει μέλη του ΚΚΚ σε σημαντικές θέσεις εντός των διεθνών διαδικτυακών οργανισμών. Τρίτον, το καθεστώς θα πρέπει να πάρει τον έλεγχο της υποδομής που στηρίζει το διαδίκτυο, όπως των σέρβερ θεμελίων (root servers).\nΟι διακομιστές (σέρβερ) Συστήματος Καταχώρισης Τομέα (DNS) είναι κρίσιμοι για τις διαδικτυακές επικοινωνίες ανά τον κόσμο. Αυτοί οι διακομιστές – που αποτελούνται από ένα δίκτυο περισσότερων από 1.300 διακομιστών θεμελίων ανά τον κόσμο – οδηγούν τους χρήστες σε ιστοσελίδες που θέλουν να επισκεφθούν. Από αυτά τα περίπου 1.300 σημεία διακομιστών θεμελίων, περίπου 20 βρίσκονται στην Κίνα, ενώ οι Ηνωμένες Πολιτείες έχουν περίπου 10 φορές περισσότερους εντός των συνόρων τους, σύμφωνα με την ιστοσελίδα Root-Servers.org.\nΑν το κινεζικό καθεστώς έπαιρνε τον έλεγχο περισσότερων διακομιστών θεμελίων, θα μπορούσε να ανακατευθύνει κίνηση οπουδήποτε ήθελε, είπε ο Γκάρυ Μιλιέφσκυ, ειδικός κυβερνοασφαλείας και εκδότης του περιοδικού Cyber Defense, στην Epoch Times. Για παράδειγμα, αν ένας χρήστης θέλει να επισκεφθεί ένα άρθρο ειδήσεων για ένα θέμα που θεωρείται ευαίσθητο από το Πεκίνο, τότε ο διακομιστής DNS του καθεστώτος θα μπορούσε να ανακατευθύνει τον χρήστη σε μια πλαστή σελίδα που λέει πως το άρθρο δεν είναι πλέον διαθέσιμο.\n«Το λεπτό που ελέγχεις το θεμέλιο, μπορείς να πλαστογραφήσεις ή να χαλκεύσεις οτιδήποτε», είπε. «Μπορείς να ελέγχεις τι βλέπει ο κόσμος, τι δεν βλέπει ο κόσμος.»\nΤα πρόσφατα χρόνια, το καθεστώς έκανε πρόοδο στην εφαρμογή της στρατηγικής του Σι.\nΤο 2019, ο κινεζικός γίγαντας τηλεπικοινωνιών Huawei πρώτος πρότεινε την ιδέα για ένα τελείως νέο διαδίκτυο, με όνομα New IP, προς αντικατάσταση της πεντηκονταετούς υποδομής που στηρίζει τον ιστό. Το New IP διαφημίζεται ως γρηγορότερο, πιο αποδοτικό, πιο ευέλικτο, και πιο ασφαλές από το σημερινό διαδίκτυο, και θα χτιστεί από τους Κινέζους.\nΕνώ το New IP μπορεί πράγματι να φέρει ένα βελτιωμένο παγκόσμιο δίκτυο, είπε ο Μιλιέφσκυ, «το κόστος για αυτό είναι η ελευθερία».\n«Δεν πρόκειται να υπάρχει ελεύθερος λόγος. Και θα υπάρχει παρακολούθηση σε πραγματικό χρόνο, σε όλους», είπε. «Όποιος γίνεται μέλος του πρόκειται να υπόκειται σε παρακολούθηση από μία κυβέρνηση.»\nΗ πρόταση έγινε σε μια συνάντηση του Σεπτεμβρίου 2019 στην Διεθνή Ένωση Τηλεπικοινωνιών (ΔΕΤ), μια υπηρεσία των ΗΕ υπεύθυνη για δημιουργία προτύπων για θέματα πληροφορικής και επικοινωνιών με επικεφαλής τον Κινέζο Τζάο Χοουλίν. Το New IP πρόκειται να συζητηθεί επίσημα στην Παγκόσμια Συνεδρίαση Προτυποποίησης Τηλεπικοινωνιών της ΔΕΤ, τον Μάρτιο 2022.\nΟ Μιλιέφσκυ είπε ότι το σχέδιο μάλλον δεν θα έχει ευρεία στήριξη από τις χώρες, αλλά μπορεί να υποστηριχθεί άμεσα από παρόμοιες απολυταρχικές χώρες όπως την Βόρεια Κορέα – και αργότερα από χώρες που συμμετέχουν στο BRI και αγωνίζονται να αποπληρώσουν τα δάνειά τους.\nΑυτό θα μπορούσε να επιταχύνει έναν διχασμό του διαδικτύου, αυτό που αναλυτές όπως ο πρώην διευθύνων σύμβουλος της Google Έρικ Σμιντ είχε ονομάσει «splinternet», είπε ο Μιλιέφσκυ. «Το κομμουνιστικό δίκτυο και ο υπόλοιπος κόσμος.»\nΗ Huawei δεν απάντησε σε αίτημα σχολιασμού.\nΣύμφωνα με τα εσωτερικά έγγραφα, ο Σι έδωσε εντολή στο κινεζικό καθεστώς να δημιουργήσει «τρία οικοσυστήματα» – τεχνολογία, βιομηχανία, και κανονισμούς – για να αναπτύξει βασικές διαδικτυακές τεχνολογίες.\nΤο να έχει ικανούς εργαζόμενους ήταν κρίσιμο για αυτό το σχέδιο, και ο Σι έδωσε εντολή ταλέντα να προσληφθούν από χώρες ανά τον κόσμο. Αυτό θα γινόταν μέσω κινεζικών εταιρειών, είπε ο Σι.\nΉθελε οι κινεζικές εταιρείες να προσελκύσουν «ενεργητικά» ξένα «ταλέντα υψηλού επιπέδου» να δουλέψουν για αυτές, για να δημιοργήσουν ερευνητικά κέντρα στο εξωτερικό, και να προσλάβουν κορυφαίους Κινέζους και ξένους ειδικούς.\nΕν τω μεταξύ, ο Σι ζήτησε από το καθεστώς να δημιουργήσει ένα επαγγελματικό εκπαιδευτικό σύστημα στην Κίνα που θα αναπτύσσει συστηματικά ένα υψηλών ικανοτήτων εργατικό δυναμικό μακροπρόθεσμα.\nΈδωσε εντολή σε αξιωματούχους σε κάθε επίπεδο κυβέρνησης να οδηγούν τις κινεζικές εταιρείες να αναπτύσσουν τα επιχειρηματικά τους σχέδια ώστε να ευθυγραμμίζονται με τους στρατηγικούς στόχους του καθεστώτος, και να ενθαρρύνουν εταιρείες που έχουν την δυνατότητα να πάρουν την ηγετική θέση στην ανάπτυξη καινοτομιών σε βασικές τεχνολογίες.\nΕταιρείες θα έπρεπε να εκπαιδευθούν στο να έχουν «εθνική συνείδηση και να προασπίζονται τα εθνικά συμφέροντα», είπε ο Σι, σύμφωνα με τα έγγραφα. Μόνο τότε το καθεστώς θα έπρεπε να υποστηρίξει και να ενθαρρύνει την επέκτασή τους.\nΕπειδή ταλέντα και βασικές τεχνολογίες βρίσκονται συγκεντρωμένα στο εξωτερικό, ο Κινέζος επικεφαλής επίσης έδωσε εντολή στις αρχές να υποστηρίξουν την ανάπτυξη μιας ομάδας πολυεθνικών διαδικτυακών εταιρειών που μπορούν να έχουν παγκόσμια επιρροή.\nΚάνοντας το διαδίκτυο κόκκινο\nΟ Σι περιέγραψε όλο το διαδικτυακό περιεχόμενο ως διαχωριζόμενο σε τρεις κατηγορίες: «κόκκινη ζώνη, μαύρη ζώνη, και γκρι ζώνη».\nΤο περιεχόμενο «κόκκινης ζώνης» αναφέρεται σε περιεχόμενο που συμφωνεί με τις προϋποθέσεις προπαγάνδας του ΚΚΚ, ενώ το υλικό «μαύρης ζώνης» δεν ικανοποιεί αυτούς τους κανόνες. Περιεχόμενο «γκρι ζώνης» βρίσκεται στο ενδιάμεσο.\n«Πρέπει να παγιώσουμε και να επεκτείνουμε την κόκκινη ζώνη και να επεκτείνουμε την επιρροή της στην κοινωνία», είπε ο Σι σε ομιλία που διέρρευσε τον Αύγουστο του 2013. «Πρέπει να μπούμε θαρραλέα στην μαύρη ζώνη [και να πολεμήσουμε σκληρά] για να την κάνουμε σταδιακά να αλλάξει χρώμα. Πρέπει να εκκινήσουμε μεγάλης κλίμακας δράσεις που στοχεύουν την γκρι ζώνη για να επιταχύνουμε την μετατροπή της σε κόκκινη ζώνη και να αποτρέψουμε την αλλαγή της σε μαύρη ζώνη.»\nΕντός της Κίνας, το ΚΚΚ διατηρεί μια σφιχτή λαβή στο διαδικτυακό περιεχόμενο και συζητήσεις που εκθέτουν το καθεστώς, μέσω του Μεγάλου Firewall, που φράσσει ξένες σελίδες και λογοκρίνει μόνο τέτοιου είδους περιεχόμενο. Επίσης διατηρεί ένα τεράστιο διαδικτυακό στρατό τρολ, που έχει ονομαστεί «Στρατός των 50 σεντ», για να διαχειρίζεται τον διαδικτυακό διάλογο. Μια πρόσφατη αναφορά βρήκε ότι το ΚΚΚ χρησιμοποιεί 2 εκατομμύρια πληρωμένους διαδικτυακούς σχολιαστές και ένα δίκτυο 20 εκατομμυρίων μερικής απασχόλησης εθελοντών για να εκτελεί διαδικτυακή δραστηριότητα τρολ [ανάρτηση ψεύτικων, παραπλανητικών σχολίων].\nΤο Freedom House, στην ετήσια αναφορά του το 2020 για την διαδικτυακή ελευθερία, ονόμασε την Κίνα ως την χώρα που διαπράττει την χειρότερη παρενόχληση στην διαδικτυακή ελευθερία για έκτο συνεχόμενο χρόνο. Κινέζοι πολίτες έχουν συλληφθεί επειδή χρησιμοποιούσαν λογισμικό που παρεμβαίνει το Μεγάλο Firewall και τιμωρήθηκαν επειδή ανάρτησαν σχόλια στο διαδίκτυο που δεν υποστήριζαν το κινεζικό καθεστώς. Σε ένα πλέον γνωστό περιστατικό, κατά το αρχικό στάδιο της πανδημίας, ο καταγγέλων γιατρός Λι Γουενλιάνγκ έλαβε παρατηρήσεις από την αστυνομία για «διάδοση φημών» αφότου προειδοποίησε συναδέλφους σε μια ομάδα συζήτησης κοινωνικού μέσου για έναν ιό παρόμοιο με SARS στην Γουχάν.\nΣτα σχόλια του 2017 του Σι, ο επικεφαλής είπε στο καθεστώς να αναπτύξει μια μεγαλύτερη ομάδα «κόκκινων» διαδικτυακών ατόμων επιρροής για να διαμορφώσουν τις αντιλήψεις των χρηστών για το ΚΚΚ. Επίσης κάλεσε για μια επέκταση του Στρατού των 50 Σεντ ώστε να λειτουργεί τόσο εντός όσο και εκτός του διαδικτύου της Κίνας.\nΑπό την πανδημία, το ΚΚΚ έχει αυξήσει απότομα τις προσπάθειές του να επηρεάσει διαδικτυακές γνώμες στο εξωτερικό. Χρησιμοποιώντας μεγάλα δίκτυα λογαριασμών τρολ σε Twitter και Facebook, το καθεστώς ήταν ικανό να προωθήσει και να μεγεθύνει προπαγάνδα και παραπληροφόρηση σε θέματα όπως πανδημία, φυλετικές εντάσεις στις Ηνωμένες Πολιτείες, και την καταπίεση του καθεστώτος επί Ουιγούρων μουσουλμάνων στην Σιντζιάνγκ.\nH Κάθυ Χε συνέβαλε στο άρθρο.


Ελλάδα έχεις Ταλέντο: Μεγάλες αλλαγές στην κριτική επιτροπή!\nΔημοσίευση 15 Απριλίου 2019, 12:00 / Ανανεώθηκε 22 Απριλίου 2019, 12:48\nΡεπορτάζ του Γιάννη Πουλόπουλου στην εκπομπή «Στη Φωλιά των Κου Κου».\nΤο «Ελλάδα Έχεις Ταλέντο» αναμένεται να ξεκινήσει με τη νέα σεζόν στον ΣΚΑΪ και έρχεται με… σαρωτικές αλλαγές. Αυτό υποστηρίζει τουλάχιστον το ρεπορτάζ του Γιάννη Πουλόπουλου στην εκπομπή «Στη Φωλιά των Κου Κου».\nΣήμερα ο δημοσιογράφος αποκάλυψε σχετικά με την αρχική σκέψη να μην ξεκινήσει από Σεπτέμβρη, αλλά να πάει στο δεύτερο μέρος της σεζόν. Αναλυτικά, αναφέρθηκε στις αλλαγές σχετικά με την προβολή του. «Πρώτον, δεν θα είναι δυο φορές την εβδομάδα γιατί, πέρυσι δυσκολεύτηκαν στο να βρουν ταλέντα με αποτέλεσμα τα πρόσωπα που έφτασαν στον τελικό να μην είναι ταλέντα πρώτης γραμμής», σημείωσε.


5 tips που θα κάνουν το Android σας να ξεχωρίζει\nΜερικές κρυφές, ενδιαφέρουσες δυνατότητες, που θα κάνουν το Android σας να διαφέρει από τα άλλα smartphones.\n26/12/2015 3:33 μμ.\nTo Android έχει μερικά κρυμμένα χαρακτηριστικά, τα οποία είτε προορίζονται για τους developers, είτε είναι ανήκουν στα Easter Eggs της Google. Άλλα, όπως το αμέσως επόμενο στο No1, δεν είναι κρυφά, είναι όμως σε πολλούς άγνωστα. Παραθέτουμε 5 που θεωρούμε ότι έχουν ενδιαφέρον. Χρησιμοποιήστε τα κατά βούληση.\nTo Android διαθέτει ενσωματωμένη λειτουργία μεγεθυντικού φακού, που είναι χρήσιμος όχι μόνο για να βλέπετε μικρά γράμματα και σχήματα, αλλά και να κάνετε zoom σε περιεχόμενο apps, όπως το Instagram.\nΠηγαίνετε στα Settings>Accessibility για να ενεργοποιήσετε τη δυνατότητα. Πατήστε τρεις φορές οπουδήποτε στην οθόνη για να κάνετε zoom in. Μπορείτε να κάνετε ακόμη μεγαλύτερη μεγέθυνση, ή να πατήσετε τρεις φορές και να βγείτε από τη μεγέθυνση.\n2. Easter Egg game\nΤο Android έχει κρυμμένο ένα παιχνίδι. Πηγαίνετε στα Settings>About Phone και πατήστε επανειλημμένα στο Android version.\nTo Android version θα έλθει στο προσκήνιο και αν πατήσετε μερικές φορές και στην συνέχεια με διάρκεια [Lollipop, Marshmallow] θα βρείτε ένα παιχνίδι σε στιλ Flappy Bird.\n3. Γρηγορότερα animations\nH απενεργοποίηση μερικών animations μέσα από το σύστημα κάνει το smartphone σας να δείχνει γρηγορότερο. Αυτό δεν συμβαίνει στην πραγματικότητα, αλλά αυτή είναι η εντύπωση σας –και αυτό μάλλον αρκεί.\nΠηγαίνετε στα Settings > About phone, πατήστε το Build number μέχρι να δείτε ότι ενεργοποιήθηκαν τα Developer options. Πηγαίνετε πίσω ένα βήμα στα Settings > Developer options και κάντε scroll down στα Window animation scale και Transition animation scale και απενεργοποιήστε τα.\nΑν θέλετε να δείτε τι κάνουν οι δύο αυτές ρυθμίσεις, βάλτε τις στο x10. Η επίδραση της πρώτης ρύθμισης γίνεται άμεσα αντιληπτή, ενώ πηγαίνετε στις εφαρμογές για να δείτε πώς λειτουργεί η δεύτερη.\n4. System UI Tuner [Marshmallow]\nΜπορείτε να τροποποιήσετε το UI στο Marshmallow. Κατεβάστε με δύο δάκτυλα την κουρτίνα με τα notifications και κρατήστε πατημένο το εικονίδιο Settings. Αυτό θα σας οδηγήσει στο Settings menu, το οποίο θα είναι εφοδιασμένο με ένα επιπλέον section, με το όνομα System UI Tuner.\nΑπό το System UI Tuner μπορείτε να επιλέξετε ποια εικονίδια θα εμφανίζονται στο status bar ή να προσαρμόσετε και να επαναδιατάξετε τα Quick Settings.\n5. Κρυμμένα στατιστικά\nΓια να αποκτήσετε πρόσβαση σε μία σειρά από στατιστικά στοιχεία σχετικά με τη λειτουργία της συσκευής σας πατήστε στον dialer τον ακόλουθο κωδικό: *#*#4636#*#*\nΑνάλογα με την έκδοση του Android που έχετε θα δείτε διαφορετικά στοιχεία για τη συσσκευή σας. Το πιθανότερο όμως σε αυτά θα περιλαμβάνονται το IMEI της συσκευής, η ισχύς του σήματος, πληροφορίες για το Wi-Fi. Στα Lollipop και Marshmallow μπορείτε να δείτε στατιστικά χρήσης της μπαταρίας.\nΣημείωση: Ανάλογα με τη συσκευή σας μπορεί κάποια από τα παραπάνω κρυμμένα χαρακτηριστικά να μην λειτουργούν.


Τενις και αναπηρία. Κι όμως, γίνεται…ΦΩΤΟ (μέρος α’) | IN VITRO\nΚυριακή 23, Οκτωβρίου 2016 13:53\nΑρχική ΤΑ ΝΕΑ ΤΗΣ ΥΓΕΙΑΣ Τενις και αναπηρία. Κι όμως, γίνεται…ΦΩΤΟ (μέρος α’)\nΔημοσιεύθηκε 30 Μαΐου 2014 17:40\t| Σχόλια κλειστά\nShare on Facebook.Share on Twitter.Share on Google+Pin It!\tΤΕΝΙΣ ΣΕ ΤΡΟΧΗΛΑΤΗ ΚΑΡΕΚΛΑ Του : Ευάγγελου Σμπράου, καθηγητή ειδικής φυσικής αγωγής Το τένις είναι άθλημα με το οποίο μπορούν ν’ ασχοληθούν άτομα με και χωρίς ιδιαιτερότητες. Είναι το άθλημα το οποίο επιδέχεται μικρές ή μεγάλες προσαρμογές τόσο στους κανονισμούς όσο και στον εξοπλισμό προκειμένου να μπορούν τα άτομα με ιδιαιτερότητες να ανταπεξέλθουν στο βασικό […]\tΤΕΝΙΣ ΣΕ ΤΡΟΧΗΛΑΤΗ ΚΑΡΕΚΛΑ\nΤου : Ευάγγελου Σμπράου, καθηγητή ειδικής φυσικής αγωγής\nΤο τένις είναι άθλημα με το οποίο μπορούν ν’ ασχοληθούν άτομα με και χωρίς ιδιαιτερότητες. Είναι το άθλημα το οποίο επιδέχεται μικρές ή μεγάλες προσαρμογές τόσο στους κανονισμούς όσο και στον εξοπλισμό προκειμένου να μπορούν τα άτομα με ιδιαιτερότητες να ανταπεξέλθουν στο βασικό στόχο του αθλητή: τη νόμιμη επιστροφή της μπάλας πάνω από το δίχτυ στο γήπεδο του αντιπάλου και την προστασία του δικού του χώρου. Τα άτομα με ιδιαιτερότητες που ασχολούνται με το τένις είναι τα άτομα με κινητικά προβλήματα, με νοητική υστέρηση…\nΤα άτομα με κινητικά προβλήματα που ασχολούνται με το τένις χρησιμοποιούν την τροχήλατη καρέκλα. Δεν είναι επικίνδυνο άθλημα και γι’ αυτό δεν απαιτούνται ιδιαίτερα μέτρα ασφαλείας.\nΤο τένις στην τροχήλατη καρέκλα, λόγω της φύσης της, μπορεί να είναι άθλημα αναψυχής ή αγωνιστικό.\nΤο παιχνίδι του τένις στην τροχήλατη καρέκλα ακολουθεί τους ίδιους κανόνες με το τένις των ατόμων χωρίς ιδιαιτερότητες, όπως αυτοί καθορίζονται από International Tennis Federation (ITF), εκτός από:\nΌτι η μπάλα επιτρέπεται να κάνει δύο αναπηδήσεις πριν ο αθλητής στην τροχήλατη καρέκλα μπορέσει να την επιστρέψει στο αντίπαλο γήπεδο. Η πρώτη αναπήδηση πρέπει να γίνει μέσα στον αγωνιστικό χώρο. Η δεύτερη μπορεί να γίνει εντός ή εκτός των ορίων αυτού.\nΌτι η τροχήλατη καρέκλα θεωρείται μέρος του σώματος του αθλητή. Κατά συνέπεια ότι προβλέπουν οι κανόνες της ITF για το σώμα του αθλητή ισχύει και για την τροχήλατη καρέκλα του αθλητή.\nΓια να έχει δικαίωμα συμμετοχής ο αθλητής στην τροχήλατη καρέκλα να συμμετέχει στα τουρνουά και στους παραολυμπιακούς αγώνες θα πρέπει να έχει ιατρική γνωμάτευση για τη μονιμότητα του περιορισμού της ικανότητάς του να κινείται στο χώρο. Αυτή η μόνιμη φυσική αναπηρία θα πρέπει να έχει ως αποτέλεσμα:\nΙ. Τη σημαντική απώλεια της λειτουργικότητας του ενός ή και των δύο κάτω άκρων. Οι αθλητές θα πρέπει να ικανοποιούν ένα από τα παρακάτω κριτήρια:\nΤραυματισμό του νωτιαίου μυελού στο 1ο επίπεδο των οσφυϊκών σπονδύλων (Ο1), με επακόλουθο την απώλεια της κινητικής ικανότητας, ή\nΑγκύλωση ή σοβαρή αρθρίτιδα ή εξάρθρημα του ισχίου, ή\nΑκρωτηριασμό σε κάποιο από τα κάτω άκρα.\nΙΙ. Ο αθλητής με τετραπληγία θα πρέπει να πληρεί τα κριτήρια για μόνιμη φυσική αναπηρία, όπως ορίζεται πιο πάνω. Επιπλέον ο αθλητής θα πρέπει να έχει μόνιμη αναπηρία, η οποία επιφέρει σημαντική απώλεια της λειτουργίας του ενός ή και των δύο άνω άκρων. Οι τετραπληγικοί αθλητές πρέπει να ικανοποιούν τα παρακάτω κριτήρια:\nΤραυματισμό του νωτιαίου μυελού στο 8ο επίπεδο του αυχένα (Α8), με επακόλουθο την απώλεια της κινητικής ικανότητας, ή\nΑκρωτηριασμό στ άνω άκρα, ή\nΦωκομέλια στα άνω άκρα, ή\nΜυοπάθεια στα άνω άκρα ή μυϊκή δυστροφία.\nΗ κατηγορία της τετραπληγίας αναγνωρίστηκε από την ITF το 1997. Ένας αθλητής για να έχει δικαίωμα να συμμετέχει στην κατηγορία αυτή θα πρέπει να έχει περιορισμό της λειτουργικότητας σε τρία ή περισσότερα άκρα. Ισχύουν οι ίδιοι κανόνες με μικρές προσαρμογές, να είναι ήρεμο και συγκεντρωμένο, να μαθαίνει, να ανεξαρτητοποιείται, να ομαλοποιεί τη συμπεριφορά του.\n* Η βελτίωση της συγκέντρωσης και η μείωση της διάσπασης προσοχής μέσω κατάλληλων χειρισμών, υλικού, ενισχυτών και γρήγορη εναλλαγή δραστηριοτήτων.\n* Η κατανόηση και η ανταπόκριση σε απλές εντολές μέσω λεκτικών λειτουργικών εντολών με φυσικές συνέπειες.\n* Η βελτίωση του οπτικοκινητικού συντονισμού, έλεγχου των άκρων και της λεπτής κινητικότητας με κατάλληλες λεκτικές εντολές, υποστήριξη ενισχυτές.\n* Η εξοικείωση στη βλεμματική επαφή και η εκμάθηση δεξιοτήτων μίμησης.\n* Η εκμάθηση πρώιμων δεξιοτήτων επικοινωνίας.\n* Ο έλεγχος της συμπεριφοράς.\nΠΡΟΓΡΑΜΜΑ ΔΗΜΙΟΥΡΓΙΚΗΣ ΑΠΑΣΧΟΛΗΣΗΣ ΚΑΙ ΟΜΑΔΙΚΗ ΔΡΑΣΤΗΡΙΟΤΗΤΑ\nΤο πρόγραμμα Δημιουργικής Απασχόλησης δομημένης ομαδικής δραστηριότητας πραγματοποιείται 2 φορές την ημέρα, τις τρεις ημέρες της εβδομάδας και περιλαμβάνει:\n• Ενασχόληση με εκπαιδευτικό υλικό όπως παζλ, σφηνώματα, τουβλάκια κ.ά.\n• Προσαρμοσμένη ζωγραφική με υλικά όπως πινέλο, ξυλομπογιές, κυρομπογιές, μαρκαδόρους, δακτυλομπογιές.\n• Κατασκευές με υλικά όπως μπογιές, μαρκαδόρους, χαρτόνι, χαρτί γκοφρέ, πηλός, αλεύρι, φασόλια, φακές, χάντρες, κόλλα, ψαλίδια, πλαστελίνη κ.ά.\n• Ομαδικές δραστηριότητες – δομημένο παιχνίδι.\nΟι στόχοι του προγράμματος είναι η συγκέντρωση προσοχής, η τήρηση του δομημένου και σταθερού προγράμματος για την αποφυγή διάσπασης, η βελτίωση της λεπτής και αδρής κινητικότητας και του οπτικοχωρικού συντονισμού, η ομαδική συνεργασία/μοίρασμα, η αντίληψη της ομάδας και του εαυτού, η κοινωνική αλληλεπίδραση, η αισθητηριακή ολοκλήρωση και ο έλεγχος της συμπεριφοράς.\nΤο Πρόγραμμα Ενσωμάτωσης πραγματοποιείται 1 φορά την εβδομάδα και περιλαμβάνει επίσκεψη διάρκειας μιας ώρας σε τυπικό παιδικό σταθμό. Η συνύπαρξη με τυπικά παιδιά στην ίδια τάξη, η προσαρμοσμένη και υποστηριζόμενη συμμετοχή στις δραστηριότητες των τυπικών παιδιών, η προώθηση της κοινωνικής αλληλεπίδρασης και γενικότερη ενσωμάτωσης στην ομάδα των τυπικών παιδιών κρίνεται ιδιαίτερα αποτελεσματική στην επίτευξη της μεγίστης δυνατής κοινωνικοποίησης και ένταξης σε κανονικό σχολείο.\n1. ΤΡΟΧΗΛΑΤΗ ΚΑΡΕΚΛΑ\nΗ τροχήλατη καρέκλα εμφανίστηκε τα ο 1700. Ο πρώτος που τη χρησιμοποίησε ήταν ο βασιλιάς Φίλιππος V της Ισπανίας. Το 1930 κατασκευάστηκε η πρώτη πτυσσόμενη καρέκλα από τον Everest H. Από το 1948, όταν για πρώτη φορά διεξήχθησαν αγώνες για τα άτομα με κινητικά προβλήματα, μέχρι σήμερα οι βελτιώσεις στην καρέκλα ήταν ταχύτατες.\nΟι βελτιώσεις στην τροχήλατη καρέκλα αφορούν το σχέδιο, το υλικό (αλουμίνιο, τιτάνιο, χρώμιο), το βάρος της (8-15 Kgr).\nΤα κυριότερα μέρη που διακρίνουμε στην τροχήλατη καρέκλα που χρησιμοποιούν οι αθλητές με κινητικά προβλήματα είναι:\nΠίσω τροχοί. Η διάμετρός της διαφέρει ανάλογα με το άθλημα. Κυμαίνεται από 60-8- εκατοστά.\nΜπροστινοί τροχοί. Επιτελούν τη λειτουργία του τιμονιού. Η διάμετρός τους είναι 12,5 εκατοστά. Η απόστασή τους από τους πίσω τροχούς εξαρτάται από το άθλημα. Η μεγάλη απόσταση εξασφαλίζει τη μεγάλη ταχύτητα.\nΛάστιχα. Τα λάστιχα που επιλέγονται για τις αθλητικές καρέκλες έχουν αέρα, γιατί παρέχουν πιο άνετη οδήγηση. Ωστόσο, υπάρχουν λάστιχα και από καουτσούκ.\nΤροχοί ώθησης. Είναι η στεφάνη που βρίσκεται στην εξωτερική πλευρά των πίσω τροχών και χρησιμεύει για την ώθηση των τροχών με τα χέρια. Η μεγάλη διάμετρος διευκολύνει τους αθλητές που δεν έχουν μεγάλη δύναμη και αυτούς που χρειάζονται γρήγορη εκκίνηση και μεγάλη επιτάχυνση.\nΌταν ξεκίνησε το άθλημα του τένις στην τροχήλατη καρέκλα οι αθλητές χρησιμοποιούσαν την ίδια καρέκλα με τους αθλητές άλλων αθλημάτων, π.χ. καλαθοσφαίρισης. Κατά την τελευταία δεκαετία κατάλαβαν ότι οι απαιτήσεις του αθλήματος ήταν διαφορετικές. Έτσι σήμερα ο κάθε αθλητής επιλέγει την καρέκλα που θα ικανοποιεί τις ιδιαιτερότητές του για να κατορθώσει να πετύχει την καλύτερη απόδοσή του.\nΥπάρχουν τρεις σταθμοί στον τρόπο που κάθονται οι αθλητές, από τότε που πρωτοεμφανίστηκε το άθλημα:\nΟ πρώτος ήταν παρόμοιος με αυτόν των αθλητών της καλαθοσφαίρισης όπου ο αθλητής κάθονταν «χαμηλά» και «κοντά» στους τροχούς. Οι τροχοί είχαν κλίση, για μεγαλύτερη σταθερότητα και αυξημένη ικανότητα στις στροφές.\nΟ δεύτερος στην εξέλιξη του τρόπου καθίσματος έδειξε ότι οι αθλητές ήταν περισσότερο ειδικοί πάνω στην καρέκλα. Το σώμα ήταν συμπαγές και τα πόδια ήταν προς τα πίσω. Αυτός ο τρόπος έδωσε τη δυνατότητα στον αθλητή να στρίβει πολύ γρήγορα.\nΟ τρίτος και τελευταίος τρόπος είναι αυτός στον οποίο ο αθλητής «σπρώχνει» τα πόδια του προς τα πίσω ακόμη πιο πολύ, αυξάνει ακόμη περισσότερο την κλίση και κάθεται σχετικά ψηλά. Αυτός ο τελευταίος τρόπος εξασφαλίζει μεγάλη εκρηκτική δύναμη στην ώθηση, η οποία είναι τόσο αναγκαία για το άθλημα του τένις.\nΚαρέκλα με τέσσερις τροχούς\nΟ αθλητής θα πρέπει να αποκτήσει άνεση πάνω στην καρέκλα. Γι’ αυτό θα πρέπει να δοκιμάσει πολλές θέσεις μέχρι να βρει αυτή που θα του «ταιριάξει» περισσότερο.\nΗ καρέκλα που χρησιμοποιείται από τους αθλητές του τένις είναι ελαφριά. Το τένις στην τροχήλατη καρέκλα είναι το άθλημα που απαιτεί πολλές μικρές στροφές, σύντομες εκρήξεις ταχύτητας, γι’ αυτό η καρέκλα θα πρέπει να επιλέγεται για να εξυπηρετεί αυτές τις απαιτήσεις.\nΤο κέντρο βάρους του αθλητή θα πρέπει να είναι τόσο μπροστά όσο το επιτρέπουν οι νόμοι της μηχανικής. Η σταθερότητα στις δύσκολες στροφές εξασφαλίζεται από την πλατιά βάση στήριξης των τροχών και το χαμήλωμα του κέντρου βάρους. Η κλίση των τροχών κυμαίνεται από 12ο μέχρι 20ο.\nΗ τροχήλατη καρέκλα γίνεται γρηγορότερη όταν:\nΤα πόδια έλκονται πίσω.\nΤο μπροστινό μέρος του καθίσματος σηκώνεται ψηλά.\nΟ παίκτης κάθεται περισσότερο πίσω.\nΤο ύψος του καθίσματος της καρέκλας θα πρέπει να επιτρέπει τον αθλητή να «φθάνει» τους τροχούς στα σημεία 10 και 2, του «ρολογιού». Το πλάτος της θα πρέπει να είναι μικρό. Το ύψος της πλάτης θα πρέπει να είναι μεσαίο, γιατί αποδείχθηκε ότι είναι πιο άνετο και λειτουργικό. Η επιλογή του ύψους της πλάτη της καρέκλας για τον αθλητή με τραυματισμό του νωτιαίου εξαρτάται από το σημείο του τραυματισμού.\nΠολλοί αθλητές επιλέγουν να «δένονται» επάνω στην καρέκλα για να εξασφαλίσουν μεγαλύτερη σταθερότητα.\nΟι αθλητές στην τροχήλατη καρέκλα επιλέγουν τα λάστιχα από καουτσούκ, επειδή έχουν καλό «πιάσιμο» στο γήπεδο. Ο κάθε τροχός έχει 32 ή 36 ακτίνες. Ο τροχός με τις 36 ακτίνες έχει μεγαλύτερη σταθερότητα.\nΟι μπροστινοί τροχοί θα πρέπει να στρίβουν εύκολα. Οι μικροί μπροστινοί τροχοί είναι γρηγορότεροι στην πρώτη φάση της στροφής, ενώ οι μεγάλοι μπροστινοί χρησιμοποιούνται σε γήπεδο από χώμα. Ένας μικρός τροχός τοποθετείται στο πίσω μέρος της καρέκλας. Αυτός ο τροχός είναι ιδιαίτερα χρήσιμος στον αθλητή, όταν επιχειρεί επί τόπου στροφή. Όλοι οι τροχοί θα πρέπει να είναι σε επαφή με το γήπεδο, γιατί αν ένας «αιωρείται» τότε μειώνεται η απόδοση της καρέκλας στην κίνηση, στροφές, φρενάρισμα.\nΤα άτομα με ακρωτηριασμό και εκείνοι που δεν έχουν πλήρη τραυματισμό μπορούν να χρησιμοποιήσουν τα πόδια τους για την εξασφάλιση της σταθερότητας.\nΤα σημεία που ελέγχουμε στην καρέκλα είναι:\nΗ κλίση των τροχών και το ύψος της πλάτης της καρέκλας.\nΤο ύψος του καθίσματος από το έδαφος και η κλίση του.\nΤα πόδια να είναι πίσω στην ιδανική θέση.\nΠροσοχή στο κέντρο βάρους!!!\nΚαρέκλα με τρεις τροχούς\nΗ καρέκλα με τους τρεις τροχούς είναι σχετικά νέα, πρωτοεμφανίστηκε το 1992. Σχεδιάστηκε για τους αθλητές του τένις.\nΑντικαταστάθηκαν οι δυο μπροστινοί τροχοί από έναν. Αυτή η αλλαγή βοήθησε την κίνηση με πολλούς τρόπους:\nΟι αθλητές μεταφέρουν το βάρος τους στο πίσω μέρος των τροχών, μειώνοντας με τον τρόπο αυτό το βάρος προς την κατεύθυνση της ώθησης. Ένα από τα μεγαλύτερα πλεονεκτήματα της καρέκλας με τους τρεις τροχούς είναι ότι αποκτάει τη μέγιστη ταχύτητά της πολύ πιο γρήγορα από τις άλλες.\nΗ μεταφορά του βάρους του αθλητή στο πίσω μέρος της καρέκλας διευκολύνει τη στροφή. Η ακτίνα του κύκλου στη στροφή είναι μικρότερη. Το πραγματικό πλεονέκτημα αυτής της τροχήλατης καρέκλας είναι ότι κατά τη διάρκεια της επιτόπου στροφής ο αθλητής μπορεί να δει στην κατεύθυνση που θέλει να πάει πολύ πιο γρήγορα από τον αθλητή που χρησιμοποιεί την καρέκλα με τους τέσσερις τροχούς.\nΕπιτρέπει στον αθλητή να καθίσει χαμηλότερα. Αυτό αυξάνει το φάσμα κίνησης των χεριών και βοηθάει στην καλύτερη ισορροπία, διευκολύνοντας τον αθλητή να φέρει τα γόνατά του πιο κοντά στο στήθος. Έχει πιο εύκολο χειρισμό από τις άλλες.\nΟ τροχός στο πίσω μέρος της καρέκλας τοποθετήθηκε αργότερα για καλύτερη ισορροπία.\nΤροχήλατη καρέκλα με τρεις ή τέσσερις τροχούς;\nΗ καρέκλα με τους τρεις τροχούς χρησιμοποιείται από το 95% των αθλητών του τένις.\nΗ καρέκλα με τους τέσσερις τροχούς χρησιμοποιείται κυρίως από τους αθλητές που διατηρούν σε κάποιο βαθμό την ικανότητά τους στο κάτω τμήμα του σώματος, έχουν καλή ισορροπία. Αυτό επιτρέπει στους αθλητές να κάθονται ψηλότερα και να μπορούν να φθάνουν πιο μακριά.\nΟι αθλητές που χρησιμοποιούν λίγο τα κάτω άκρα προτιμούν την καρέκλα με τους τέσσερις τροχούς, επειδή αυτή προσφέρει μεγαλύτερη σταθερότητα.\nΩστόσο οι αθλητές πρέπει να ενθαρρύνονται να ασχολούνται με το τένις. Μπορούν να αγωνίζονται και να διασκεδάζουν με κάθε τύπο τροχήλατης καρέκλας.\nΣτόχος όλων των ρυθμίσεων που γίνονται στην τροχήλατη καρέκλα είναι να δημιουργήσουν την «ένωση» μεταξύ του αθλητή και της καρέκλας. Οι νέοι αθλητές χρησιμοποιούν τη σταθερή καρέκλα.\nΤο δέσιμο είναι ένας άλλος αποτελεσματικός τρόπος για να δημιουργηθεί η ένωση μεταξύ του αθλητή και της καρέκλας του. Για ν’ αυξηθεί η ασφάλεια και η ισορροπία οι αθλητές επιλέγουν να δεθούν στην καρέκλα τους.\nΟι ιμάντες χρησιμοποιούνται γύρω από τα πόδια, τα γόνατα, τους μηρούς ή στην περιοχή της μέσης.\n2. Η ΡΑΚΕΤΑ\nΗ ρακέτα του τένις, υπάρχει σε πολλές επιλογές. Οι ρακέτες, κατασκευάζονταν σχεδόν με τον ίδιο τρόπο για πάνω από 85 χρόνια από γερό ξύλο. Στα τέλη του 1960, άρχισαν να κατασκευάζονται από αλουμίνιο. Έτσι σιγά-σιγά άνοιξε ο δρόμος για το ατσάλι, ο Fiber glass, το Kavlar, γραφίτη και άλλα υλικά της «διαστημικής εποχής».\nΣήμερα, οι ρακέτες που χρησιμοποιούνται είναι με μεγαλύτερη κεφαλή και με πιο καινούργια σχέδια στις χορδές σε σύγκριση με τις παλιές. Αυτές, οι πιο μοντέρνες ρακέτες, επιστρέφουν μεγαλύτερη ενέργεια και δύναμη στην μπάλα, με αποτέλεσμα την επιπλέον δύναμη.\nΟι αθλητές του τένις στην τροχήλατη καρέκλα χρησιμοποιούν τις μοντέρνες και μεγαλύτερες ρακέτες εδώ και 20 χρόνια. Οι μεγαλύτερες κεφαλές βοηθούν στην καλύτερη απόδοση των αθλητών. (Η περιορισμένη κινητικότητα των αθλητών μειώνει τον αριθμό των πετυχημένων χτυπημάτων. Η μεγαλύτερη κεφαλή επιτρέπει στον παίχτη να χτυπά επιπλέον μπαλιές, ιδιαίτερα στην πλευρά του backhand. Η μεγαλύτερη επιφάνεια αυξάνει και την ικανότητα στα volleying και στα backhand εδάφους.\nΠαίκτες με ικανότητα, έλεγχο και λιγότερο περιθώριο σφάλματος, χρησιμοποιούν μερικές φορές μικρότερες ρακέτες.\n3. ΟΙ ΧΟΡΔΕΣ\nΌσο πιο σφιχτές είναι οι χορδές ή ψηλότερη η έντασή τους, τόσο παραπάνω έλεγχο θα έχει η ρακέτα. Αντίθετα, οι χαλαρές χορδές και η μικρότερη ένταση, δίνουν παραπάνω δύναμη και λιγότερο έλεγχο. Όσο μεγαλύτερος είναι ο αριθμός των χορδών, τόσο πιο λεπτές είναι και έχουν παραπάνω αίσθηση και ζωντάνια. Όταν οι ρακέτες έχουν μικρότερο αριθμό χορδών, αυτές είναι παχύτερες και έχουν λιγότερη δράση, αλλά δεν σπάζουν εύκολα. (Ένα κανονικό νούμερο χορδής είναι από 15-17).\n4. Η ΛΑΒΗ\nΗ συνηθέστερη επιλογή λαβής από τους αθλητές στην τροχήλατη καρέκλα, είναι η μικρή λαβή (συνήθως ¼ ,ε ½ ίντσες από ότι χρειάζεται το χέρι). Αυτό γίνεται επειδή το χέρι που κρατά τη ρακέτα, πρέπει να κινεί και τον τροχό. Η μικρότερη λαβή συμφέρει και στη λαβή της ρακέτας και στον τροχό.\n5. Ο ΡΟΥΧΙΣΜΟΣ\nΟι αθλητές στην τροχήλατη καρέκλα, φοράνε τα συνηθισμένα ρούχα του τένις, με ανοιχτά χρώματα, για καλύτερη αντανάκλαση της θερμότητας.\n6. ΤΑ ΜΑΞΙΛΑΡΑΚΙΑ\nΤο μαξιλαράκι στο κάθισμα θα πρέπει να είναι ελαφρύ, ανθεκτικό και πορώδες, με δυνατότητες αναπνοής. Ένας αθλητής, μπορεί να βρίσκεται στην καρέκλα του για πάνω από τέσσερις ώρες, χωρίς να αλλάξει το βάρος και την πίεση. ΤΟ δέρμα πρέπει να αναπνέει, να ιδρώνει και να έχει κανονική κυκλοφορία του αίματος. Ένα μαξιλαράκι ROHO, με δυο θαλάμους, χρησιμοποιείται τόσο στο τένις στην τροχήλατη καρέκλα όσο και καθημερινή χρήση.\nΔΙΑΒΑΣΤΕ ΕΠΙΣΗΣ : Τενις και αναπηρία. Κι όμως, γίνεται…ΦΩΤΟ (μέρος β’)\nΕιδική προσχολική φροντίδα για παιδιά με νοητική καθυστέρηση


Ο Νικόλας Βαγιονάκης συνομιλεί με τους «Wilson & Wilson» - ΤΑ ΝΕΑ\ntanea.gr > Ζωή & Τέχνες > Ο Νικόλας Βαγιονάκης συνομιλεί με τους «Wilson & Wilson»\nΟ Νικόλας Βαγιονάκης συνομιλεί με τους «Wilson & Wilson»\nΟ σκηνοθέτης και ηθοποιός μιλάει στα «Νέα» για το ανέβασμα του αριστουργηματικού αφηγήματος του Πόε, τον συγγραφέα και την σκοτεινή πλευρά της ύπαρξης.\nΜαρίνου Διονυσία 30 Ιανουαρίου 2020 | 18:02\nΤο αριστουργηματικό αφήγημα του Έντγκαρ Άλαν Πόε «Wilson & Wilson» παρουσιάζεται για τρίτη συνεχόμενη χρονιά σε σκηνοθεσία και ερμηνεία του Νικόλα Βαγιονάκη στη δεύτερη σκηνή του Θεάτρου Τόπος Αλλού (Κεφαλλήνιας 17) κάθε Δευτέρα και Τρίτη στις 21,00.\nΟ Νικόλας Βαγιονάκης μιλάει στα «Νέα» για την παράσταση, τον Πόε και την σκοτεινή πλευρά της ύπαρξης.\nΠροέκυψε μέσα από το έργο του προφήτη ΠΟΕ που θεωρείται ένας από τους μεγαλύτερους συγγραφείς όλων των εποχών. Λατρεύτηκε από τη πνευματική ελίτ προκαλώντας σεβασμό θαυμασμό και έμπνευση. Λατρεύτηκε από όλο τον κόσμο γιατί μπόρεσε μέσα από τα διηγήματά του να ανασύρει κομμάτια του εαυτού τους που βαθειά κρύβονταν μέσα τους.\nΝοιώθω περήφανος που πρώτος εγώ μετέφερα στη σκηνή ένα από τα μοναδικά αφήγηματά του.\nΣτην τρίτη πια χρονιά της η παράσταση πώς έχει εξελιχθεί;\nΜια παράσταση ποτέ δεν μπορεί να μένει στάσιμη. Τουλάχιστον όχι από μένα. Όσο είναι ενεργή συνεχίζεται η έρευνα, προκύπτουν καινούργιες ιδέες, προσεγγίσεις, καινούργιοι υποκριτικοί και κινησιολογικοί κώδικες. Πόσω μάλλον όταν έχεις την τύχη η παράσταση να παραμένει ενεργή για τρίτη συνεχόμενη σαιζόν.\nΤα έργα του Πόε είναι ιδιαίτερα σκοτεινά. Τι έρευνα έπρεπε να κάνετε για να καταφέρετε να βυθιστείτε στο σύμπαν του;\nΤο έργο του Πόε είναι τόσο σκοτεινό όσο και η ανθρωπινή ύπαρξη. Παρουσιάζονται όλες οι πτυχές της ανθρώπινης φύσης. Αυτή την πολυεπίπεδη διάσταση θέλησα να δώσω μέσα από την μελέτη και την προσωπική μου ανάγνωση, προσεγγίζοντας σκηνοθετικά το μονόλογο αυτό μέσα από μια ψυχολογική φιλοσοφική ακόμη και πολιτική διάσταση. Πολύ μελέτη λοιπόν, παρατήρηση, διορατικότητα και συνύπαρξη κόσμων.\nΗ σκοτεινή πλευρά της ύπαρξης πώς ξεδιπλώνεται επί σκηνής;\nΗ σκοτεινή πλευρά της ύπαρξης ξεδιπλώνεται σταδιακά μπροστά στον θεατή που ανακαλύπτει την υπαρξιακή αγωνία του ήρωα, τις ενοχές, τα πάθη, τις εσωτερικές συγκρούσεις, παράνοια και μανία καταδίωξης κυρίως από τον ίδιο του τον εαυτό.\nΈνας τιμωρός σωσίας που τον παρακολουθεί τον κρίνει και τον καταδιώκει ασταμάτητα.\nΣτο mind game που παίζει το έργο με τους θεατές του, το κοινό πώς πρέπει να ανταποκριθεί κατά τη γνώμη σας;\nΤο mind game που επικρατεί στο έργο του Πόε είναι ουσιαστικά η χειραγώγηση που όλοι έχουμε νοιώσει στη ζωή μας. Μέσα από φόβο, πανικό, αδιέξοδο. Ο νους αυτό το δαιδαλώδες και πολύπλοκο όργανο, καταγράφει και αποκωδικοποιεί με το δικό του τρόπο και εντελώς διαφορετικά από άτομο σε άτομο την μοναδική και προσωπική του αλήθεια. Έτσι λοιπόν το κοινό έχει την πλήρη ελευθερία να ενταχθεί, να ερμηνεύσει και να ταξιδέψει ανάλογα με τα προσωπικά βιώματα και τις ανάγκες του.\nΠώς αντιμετωπίζετε το διπλό σας ρόλο στην παράσταση ως σκηνοθέτης και πρωταγωνιστής;\nΈνας ρόλος πολυδιάστατος που ακροβατεί μεταξύ φαντασίας και πραγματικότητας λογικού και παραλόγου. Ένα παραλήρημα. Μια κραυγή εσωτερική. Μια οντότητα που βασανίζεται και ψάχνει απεγνωσμένα τη λύτρωση. Ένας μονόλογος που με συγκλονίζει. Κάθε φορά προσπαθώ να διεισδύω όλο και βαθύτερα. Κάθε φορά που τον ερμηνεύω να είναι σαν η πρώτη φορά.\nΣτον ήρωα που υποδύεστε, μπορείτε να δείτε λίγο από τον εαυτό σας;\nΜπορώ να δω πολλά πράγματα από τον εαυτό μου. Όχι τόσο ακραία βέβαια . Το θέμα είναι ότι μπορούμε όλοι να βρούμε πράγματα από τον εαυτό μας. Αυτό κάνει το έργο του Ποε τόσο μοναδικό τόσο σημαντικό και αξεπέραστο. Γιατί μας αφορά όλους!


Ο Σάντος δεν καλεί Χιώτη γιατί γουστάρει Ζαμπέτα | Onsports.gr\nhome ΑθλητήριοςΟ Σάντος δεν καλεί Χιώτη γιατί γουστάρει Ζαμπέτα Κοινοποιήστε\nΟ Σάντος δεν καλεί Χιώτη γιατί γουστάρει Ζαμπέτα\tΣυντάκτης: Κωστής Τσατσαρός Δημοσίευση: Πέμπτη, 08 Μαρτίου 2012 21.05\nΓεια χαρά σας onsporωμένοι και onsporωμένες μου. Τρέλανε όλη την Ευρώπη ο ΑΠΟΕΛ. Τέτοια επιτυχία από Χιώτη, είχε να γίνει από την εποχή του Μανώλη του μεγάλου σολίστ με μπουζούκι!\tΜε Χιώτη πώς να μην είναι… οργανωμένη αυτή η ομάδα; Η επιτυχία ήρθε επί της Λιόν γι’ αυτό ήταν… με-Γάλλοι!\nΥΓ: Πέρασε ο νόμος για τα φάρμακα-δολοφόνους. Σύμφωνα με πληροφορίες, το επόμενο βήμα είναι το Υπουργείο Υγείας να απαγορέψει στους Έλληνες παίκτες να κάνουν πλέον… φαρμακερά σουτ. Το δικαίωμα αυτό θα έχουν μόνο, όσοι είναι από Πακιστάν, Ινδία που θα μπορούν να σουτάρουν και μάλιστα όχι μόνο φαρμακερά, αλλά και… θανατηφόρα σουτ!Περαστικά μας…\tΚατηγορία: Αθλητήριος


Ορθοδοξία – Διδάσκοντας Σήμερα\nΜόρφου Νεόφυτος Η Αγιότητα Σήμερα 2016Μόρφου Νεόφυτος Η Αγιότητα Σήμερα 2016\nΤΟΛΑΝΟΥΔΗΣ ΜΙΧΑΗΛΤΟΛΑΝΟΥΔΗΣ ΜΙΧΑΗΛ 0 σχόλια 24 Φεβρουαρίου 201624 Φεβρουαρίου 2016\nΟμιλία για τον Άγιο Παΐσιο, στις Σέρρες.Ομιλία για τον Άγιο Παΐσιο, στις Σέρρες.\nΤΟΛΑΝΟΥΔΗΣ ΜΙΧΑΗΛΤΟΛΑΝΟΥΔΗΣ ΜΙΧΑΗΛ 0 σχόλια 16 Φεβρουαρίου 201616 Φεβρουαρίου 2016\nΉμουν άθεη…Ήμουν άθεη…\nΤΟΛΑΝΟΥΔΗΣ ΜΙΧΑΗΛΤΟΛΑΝΟΥΔΗΣ ΜΙΧΑΗΛ 0 σχόλια 3 Απριλίου 20153 Απριλίου 2015\n(παρμένο από τη Ρωσία) Επιστροφή από την άλλη ζωή Ήμουν άθεη και έβριζα πολύ και φοβερά το Θεό. Ζούσα μέσα στη ντροπή και την πορνεία και ήμουν νεκρή στη γη. Όμως ο ελεήμων Θεός δεν άφησε να χαθώ, αλλά με οδήγησε στη μετάνοια.Στα1961 αρρώστησα από καρκίνο και ήμουν άρρωστη τρία χρόνια. Δεν έμενα ξαπλωμένη, παρά […]


Σουφλέ Σιταροπούλας στο Πι και Φι Σουφλέ Σιταροπούλας στο Πι και Φι Bαθμολογία: 4 1 ψήφοι\nΕνα πανεύκολο ορεκτικό για το τραπέζι σας που ξετρελένει μικρούς και μεγάλους με 5 λεπτά προετοιμασία και 15 λεπτά ψήσιμο!!! Συνταγή από:\n2 κουτάκια σιταροπούλα (sweet corn - καλαμπόκι)\n3-4 φέττες χαμ (ζαμπόν) ψιλοκομμένο\n2-3 ποτήρια διάφορα μαλακά τυριά τριμένα (cheddar, gouda, emental, edam)\nΣερβίρει: 6 άτομα σαν συνοδευτικό ή ορεκτικό Οι φίλοι λένε Εδώ θα δείτε τη γνώμη των φίλων. Εάν υπάρχουν λίγες ψηφοι για τους χρόνους προετοιμασίας και μαγειρέματος, δεν εμφανίζονται.\nΞεπλένω τη σιταροπούλλα και τη στραγγίζω, τη βάζω σε μικρό πυρεξάκι.\nΠροσθέτω το ψιλοκομένο χάμ και το μισό τυρί και ανακατεύω καλά.\nΑπό πάνω βάζω τα υπόλοιπα τυριά.\nΚτυπώ τα αυγά με τη κρέμα γάλακτος και βάζω από πάνω. Τα ψήνω σε μέτριο προς δυνατό φούρνο μέχρι να λιώσουν τα τυριά και να ροδοκοκινίσουν λίγο.\nΝοστιμότατο και πολύ ευπαρουσίαστο ειδικά σε γιορτινά τραπέζια.\nΣχόλιο από giannakouti, 13-12-10\nΤι είναι η σιταροπούλα? Κονσέρβα καλαμπόκι? Μπορούμε να έχουμε μία φωτογραφία της έτοιμης συνταγής? Φαίνεται ωραία ιδέα πάντως! #\nΣχόλιο από sourkouna, 13-12-10\nΣιταροπουλα λεμε στη Κυπρο το καλαμποκι.\nΕφοοσον η Αnnita γραφει "2 κουτάκια σιταροπούλα" τοτε εννοει 2 κουτακια καλαμποκι.\nΣχόλιο από Annitaki, 14-12-10\ngianna μου πολύ σωστά όπως εξήγησε η φίλη sourkouna σιταροπούλλα είναι το καλαμπόκι σε κονσέρβα και χρησιμοποιώ παντα κονσέβα γιατί είναι πιο γλυκιά. Δοκίμασε το θα ξετρελαθείς και είναι και πανέυκολο. Το κάνω σε διάφανο πυρεξάκι γιατί φαίνεται το καλαμπόκι και το ζαμπόν κάτω και από πάνω τα λιωμένα τυριά. Φωτό δυστυχώς δεν μπορώ να βάλω γιατί δεν κατέχω και πολλά απο υπολογιστές για την ανεβάσω, συγνώμη... #\nΣχόλιο από eleni_21, 14-12-10\nοταν λες 2 κουτια καλαμποκι εννοεις τα μεγαλα η τα μικρα?και οταν λες ποτηρια για τα τυρια μεγαλα η μικρα? παντως 'ακουγεται' νοστιμο.\nΕννοώ τα μικρά κουτιά αλλά μπορείς και με τα μέτρια που είναι 350-400 γραμ. Τα ποτήρια είναι του νερού.\nΣχόλιο από msoia, 22-6-11\nΜπορεί να βρίσκουμε όλα τα λαχανικά πλέον όλες τις... Τρόποι μαγειρέματος αυγών\nΑς ξεκινήσουμε το αφι... Βιταμίνες Α' μέρος


Disney REINE DES NEIGES CARTABLE TROLLEY 38CM Ροζ - Δωρεάν Αποστολή στο Spartoo.gr ! - Τσάντες Σχολικές τσάντες με ροδάκια Child 33,60 €\nΓια να σαγηνεύσουμε και τους πιο μικρούς η μάρκα στολίζει αυτό το μοντέλο με το ροζ χρώμα της. Ούτε μεγάλη, ούτε μικρή, θα είναι τέλεια για τις μέρες σας στο σχολείο. Οι ρυθμιζόμενοι και με ενίσχυση ιμάντες της,η ενισχυμένη πλάτη της και οι προστατευτικές της ακίδες ολοκληρώνουν αυτό το σύνολο.\nΔεν υπάρχουν διαθέσιμες γνώμες για το Disney - REINE DES NEIGES CARTABLE TROLLEY 38CM


Μαρία Π. Γαλίζη – Εκδόσεις Άθως\nΜαρία Π. Γαλίζη\nΗ Μαρία Π. Γαλίζη γεννήθηκε και μεγάλωσε στην Αθήνα. Κατάγεται από το ιστορικό Άργος και από την ακριτική Φλώρινα. Σπούδασε Ψυχολογία στο Πάντειο Πανεπιστήμιο και έκανε μεταπτυχιακές σπουδές στην Ειδική Αγωγή στη Μεγάλη Βρετανία, όπου διακρίθηκε. Είναι μέλος του Βρετανικού Συλλόγου Δυσλεξίας, κατέχει τίτλο εξειδικευμένου διδασκάλου, με επιμόρφωση στη Σχολική Ψυχολογία. Έχει υπηρετήσει σε δημόσιες και ιδιωτικές, διαγνωστικές, υποστηρικτικές και εκπαιδευτικές δομές. Εργάζεται ως ψυχολόγος και ειδική παιδαγωγός για παιδιά κι εφήβους.\nΈχουν εκδοθεί άρθρα της σε επιστημονικά περιοδικά και έχει παρουσιάσει έρευνές της σε πανελλήνια και διεθνή συνέδρια. Έχει γράψει: το παραμύθι με ομοιοκαταληξία για την αυτογνωσία «Ο κλόουν Λέλος Παρδαλόουν» (Περιοδικό Παράθυρο στην Εκπαίδευση), το παραμύθι για τις Πρέσπες «Δύο αχώριστες αδερφές» στο βιβλίο Το Κάστρο των Παραμυθιών (εκδόσεις Ωρίων), το ποίημα για την «Ιερουσαλήμ» στη συλλεκτική, ποιητική ανθολογία Πόλεων Ποιήσεις (εκδόσεις Χρόνος), και το ποίημα για την επιστροφή των γλυπτών του Παρθενώνα (έπαινος από όμιλο για την UNESCO Πειραιώς και Νήσων).\nΦρανκ Τζάρβις Άτγουντ


Η «Νέα Σελήνη» επικράτησε στα κινηματογραφικά βραβεία του MTV - Ειδήσεις - νέα - Το Βήμα Online\nΜε πέντε βραβεία\nΗ «Νέα Σελήνη» επικράτησε στα κινηματογραφικά βραβεία του MTV\nΤο δεύτερο μέρος της σειράς ταινιών Twilight με τίτλο Νέα Σελήνη επικράτησε στα κινηματογραφικά βραβεία του MTV, κερδίζοντας σε πέντε κατηγορίες. Βραβείο… συνολικής προσφοράς παρέλαβε η Σάντρα Μπούλοκ.\nΑνάμεσα στα βραβεία που κέρδισε η Νέα Σελήνη ήταν και εκείνα για τους δύο πρωταγωνιστές της, Ρόμπερτ Πάτισον και Κρίστεν Στιούαρτ.\nΚέρδισε επίσης το βραβείο καλύτερης ταινίας, καθώς και εκείνο καλύτερου φιλιού.\nΗ Σάντρα Μπούλοκ παρέλαβε το βραβείο της λέγοντας ότι θέλει να ξεκαθαρίσει κάποιες φήμες. «Πρώτα από όλα δεν είμαι νεκρή» δήλωσε.\nΉταν η πρώτη εμφάνιση της Σ.Μπούλοκ μετά την ανακοίνωση του χωρισμού της από τον σύζυγό της, Τζέσε Τζέιμς.